Bertan behera utzi dugu Arabako kirol jardueretako greba, lan baldintzetan hobekuntza garrantzitsuak lortu eta gero #LortuDugu | LAB SINDIKATUA\nEkintza Sindikala Bertan behera utzi dugu Arabako kirol jardueretako greba, lan baldintzetan hobekuntza garrantzitsuak...\nArabako kirol jardueren sektoreak ordezkaritza dugun sindikatuok deituta genuen 5 eguneko greba deialdiaren bezperan, langileek patronalak egindako azken eskaintza batzarrean ontzat ematea erabaki dute, eta, ondorioz, lan gatazka amaitutzat eman eta gaur hasi behar zen greba bertan behera utzi dugu.\nBeste behin ere, enpresek muturrera eraman nahi izan dute hitzarmen kolektibo honen negoziazioa, baina langileek erakutsitako determinazioari esker eta egindako borrokari esker, akordio on bat lortu dugu, eta horrek aurrerapen garrantzitsuak dakartza gure lan-baldintzetan; 2020-2023 urteak hartzen dituen hitzarmenak KPIaren arabera eguneratzen ditu gure soldatak; sektoreko gutxieneko soldatak 1200 € garbiak gaindituko ditu; esperientzia eta zerbitzuan emandako urteak saritzen duen antzinatasun-plus bat lortzen dugu; urteko lanaldia 55 ordura arte murriztuko da kategoria batzuetan; lan zentroen arteko joan-etorriak mugatzen dira; subrogazio eskubideari berme gehiago ematen zaizkio; barne promozioak arautzen dira,…\nBaina lortutako edukiez haratago, LABek beste behin ere langileek negoziazioa beharbezala gauzatzeko izan duten antolatzeko eta borrokatzeko gaitasuna nabarmendu nahi du. Nabarmentzekoa da langileen ordezkariek azken aste hauetan egindako laneskerga, lantokiz lantoki joan baitira greba-deialdira lankideak batzeko eta konbentzitzeko.Horregatik,aurreikuspenenarabera,grebaarrakastatsuaizangozenaren zantzuakbagenituen.\nJakin badakigu Gasteizko Udalak, sektoreko enpresa esleipendun nagusien bezero nagusia herrialdean, bitartekari lanak egin dituela greba-deialdia saihesteko. Joan den ostiralean bilera bat burutu zuen enpresekin, eta azken hauek atzoko egunean egindakomugimenduak ikusita, badirudi hala izan dela; guztiz adierazgarria da zenbait hilabeteren ondoren eta inolako aurrerapenik gabeko bileren ondoren, atzo egindako bileran hainbat proposamen trukatzeko aukera izan genuela bi ordu baino gehiagoz, besteak beste batzarrean langileen oniritziarekin onartu zena.\nAzkenik, LAB sindikatuak sektoreko langile guztiak zoriondu nahi ditu egindako borroka eredugarriagatik, beste behin ere agerian geratu baita antolaketarik eta borrokarik gabeezinezkoa dela lan-baldintzak hobetzeko aurrerapausoak ematea.


Julian Iantzi eta Leire, azken kanporatua, maiatzaren 5eko 'El Conquis' debatean\nJulian Iantzi eta Leire azken kanporatua, gaur gauean, "El Conquis" debatean\nAbenturako unerik gogor eta estuenak komentatuko ditu platoan, Mikelekin batera. Leire, berriz, Inge, Maria eta Maialen taldekideekin elkartuko da.\nLeire, "El Conquistador" saioko azken kanporatua. EITB Mediaren bideo batetik ateratako irudia\nJulian Iantzi eta Leire, "El Conquistador del Caribe" abenturako azken kanporatua, izango dira gaur gauean "El Conquis" debatean.\nAstelehenean bukatu zuen abentura Leire Gazteako ordezkariak, proban azkena geratu ostean. Bilbotarrak bere burua aurkeztu zuen duelura joateko, lehiatu beharra zuela argudiatuta; eta Nahia etxera bidaltzeko zorian egon zen. Hala ere, etxera itzuli behar izan zuen Leirek. Asteazkenenean Inge, Maria eta Maialen taldekideekin elkartuko da "El Conquis" saioko platoan, eta Bego entzuteko aukera ere izango dute, oraindik ikusi ez dugun bideo batean.\nConquis Komunitateko kide asko ari dira hitz egiten Julianek aurtengo edizioan duen paperaren inguruan. Aurkezlea "amesgaiztoa" ari da izaten lehiakide eta kapitainentzat, eta inork ez dio ihes egiten lesakarraren kritika gogorrei. Asteazken honetan "El Conquis" debateko platoan izango da Julian, Mikelekin batera aurtengo abenturako une gogor eta estuenak komentatzeko eta azken immunitate jokoa aztertzeko. David baino biziagoa izan al zen Eneko? Jokoa bertatik bertara bizi izan zuten Julianekin eta Mikelekin aztertuko dute asteazkenean.\nAitor izan zen gaueko beste protagonistetako bat, tipula jan eta garaipena eman baitzion taldeari. Bigarrenez aukeratu dute Aitor taldeko buru, baina hala ere ez dago pozik. Asteazkenean Aitorrek berak kontatuko du zer gertatzen zaion, orain arte ikusi ez dugun elkarrizketa batean.\nLos Haitiseseko azken ordua ere jasoko du saioak, eta taldeek izango duten misio garrantzitsua ere ikusiko dugu. Izan ere, bi lehiakide aukeratu beharko dituzte, baina beste taldeko kideen artean! Asteazkenean jakingo dugu zeintzuk diren hautatuak eta zertan datza hurrengo immunitate jokoa.\nMikel, Seleta, Nakor, Manu, Durana, Isa eta Eider konkistologoek izango dute zer aztertu, eta Conquis Komunitateak ere iritzia eman ahal izango du Twitter eta Instagram bidez. Ohi bezala, Oizeder Mayok eta Isma Pereirak emango dute horren berri, Gaztea Connection set-etik. Horrez gain, aurrera darrai Publikoaren Faboritoa aukeratzeko lehia.


Oriol Junqueras - Wikipedia, entziklopedia askea.\nOriol Junqueras i Vies (Bartzelona, 1969ko apirilaren 11) kataluniar historialari eta politikaria da. Sant Vicenç dels Horts alkatea izan da (2011-2015), eta 2011ko irailaren 17tik aurrera baita Esquerra Republicana de Catalunya alderdiko presidentea ere, Joan Puigcercós ordezkatuz.\n2019ko uztailaren 2a - 2020ko urtarrilaren 2a - Jordi Solé Ferrando (en) →\n2019ko maiatzaren 21a - 2019ko irailaren 24a\n2018ko urtarrilaren 17a - 2019ko maiatzaren 20a - Núria Picas →\n2016ko urtarrilaren 14a - 2017ko urriaren 27a\n← Andreu Mas-Colell (en) - Pere Aragonès i Garcia →\n4. Kataluniako presidenteordea\n← Neus Munté - Pere Aragonès i Garcia →\n4. Kataluniako Oposizioko Burua\n2013ko urtarrilaren 9a - 2015eko urriaren 26a\n← Xavier Sabaté i Ibarz (en) - Inés Arrimadas →\n10. Kataluniako Ezker Errepublikarreko lehendakaria\n2011ko irailaren 17a -\nSant Vicenç dels Hortseko alkatea\n2011ko ekainaren 11 - 2015eko abenduaren 22a\n← Amparo Piqueras Manzano (en) - Maite Aymerich Boltà (en) →\n2009ko uztailaren 14a - 2011ko abenduaren 31\nHautetsia: 2009 European Parliament election in Spain (en)\nCity councillor of Sant Vicenç dels Horts (en)\n2007ko ekainaren 16a - 2015eko abenduaren 22a\nSant Andreu de Palomar, 1969ko apirilaren 11 (52 urte)\nNeus Bramona (2013ko abenduaren 21a -\nBartzelonako Unibertsitate Autonomoa 2002) doktoretza : history of economic thought (en)\nAntonio Simón Tarrés (en)\npolitikaria, historialaria, unibertsitateko irakaslea, idazlea eta gidoilaria\nBartzelonako Unibertsitate Autonomoa (1998 -\nViceko Unibertsitatea - Kataluniako Unibertsitate Zentrala (2020 -\nSobirania i Progrés (en)\n2012ko abenduaren 18an Kataluniako Generalitateko Presidentea eta CIUko Artur Mas politikariarekin 2014an Katalunian Autodeterminazio Erreferenduma burutzea adostu zuen. 2017ko azaroaren 2an Carmen Lamela epaileak kartzelara bidali zuen, erreferendum horren antolakuntza dela eta.\n2016 eta 2017 artean Generalitateko lehendakariordea eta Ekonomia eta Ogasunaren kontseilaria izan zen.\nSant Andreu auzoan jaio eta berehala familia joan zen bizitzera Sant Vicenç dels Horts herrira (Baix Llobregat). Unibertsitean, ekonomia zientziak ikasteari ekin eta gero, 1996an lizentziatu zen Historia moderno eta garaikidean. Universitat Autònoma de Barcelonan doktoratu zen, eta bere tesiaren izenburua "Economia i pensament econòmic a la Catalunya de l'alta edat moderna" izan zen.\nLan ibilbidean zehar komunikabideetan kolaboratu du sarritan, telebistako dokumentalen gidoigile eta aholkulari moduan ere ibiliz. Politikan, hasierako etapan, 2009an eurodiputatu izendatu zuten ERC alderdiarekin, Ramon Tremosa (CDC) eta Raul Romevarekin batera (ICV). 2012 arte egon zen postu hartan. Urte horretan bertan, "El castellà també serà oficial a la República Catalana" izenburuko artikulua argitaratu zuen "El Periódico de Catalunya"-n. Polemika bizia ekarri zuen katalan hizkuntzaren aldeko esparruan.\n2013an ezkondu zen Neus Bramonarekin, eta Lluc semea eta Joana alabaren aita da. Kristau katolikoa da, eta Centre Excursionista de Sant Vicenç dels Horts eta Orfeó Vicentí elkarteen kidea da, baita Institució Cultural de la Franja de Ponent-ekoa ere.\n2019ko urriak 14an 13 urteko espetxe zigorra eta 13 urteko inhabilitazioa ezarri zion Espainiako Auzitegi Gorenak, Kataluniako 2017ko urriak 1eko erreferendumagatik. Sedizio eta diru publikoaren erabilera bidegabea leporatuta zigortu zuen.\nOriol Junqueras politikariaren webgunea (Katalanez)\nOriol Junqueras historialariaren bloga (Katalanez)\n↑ "El castellà també serà oficial a la República Catalana" ("El Periódico")\n↑ Susaeta, Igor. «Bederatzi eta hamahiru urte arteko espetxe zigorrak, "sedizioagatik"» Berria Noiz kontsultatua: 2019-10-14.\nAzken aldaketa 3 martxoa 2021(e)an, 00:38(e)tan\nOrriaren azken aldaketa: 3 martxoa 2021, 00:38.


Usurbilgo elizako erlojua auzolan bitartez zaharberrituko dute - Albisteak - Usurbil\nUsurbilgo elizako erlojua auzolan bitartez zaharberrituko dute\nProzesuaren bideorria zehaztuko duen hitzarmena sinatu dute ostiral honetan hainbat eragileek eta Udalak.\nUsurbilgo Udalak, herriko beste hainbat eragilerekin batera, herriko Salbatore Parrokiako erlojua zaharberritzeko prozesua martxan jarri eta berau auzolan bitartez egiteko konpromisoa hartu du. Auzolan horretan, 'Organoaren Lagunak' elkartea, herritarrak, Yeregui erlojulari familiak zein Lanbide Eskolako ikasleek parte hartuko dute. Horrez gain, egitasmo honetara gehitu nahi duen pertsona orok ere izango du lanean aritzeko aukera. Prozesuaren bideorria zehazteko, hitzarmena sinatu dute ostiral honetan.\nHitzarmen horri esker, Udalak 2.800 euroko diru partida zabalduko du zeregin horretarako, eta lanak 2017an zehar burutuko dira. Udaletik azpimarratu dute, ekimena auzolanean egingo ez balitz, ezinezkoa izango litzatekeela diru kopuru horrekin lan horiek gauzatzea.\n“Auzolanean eginda, egitasmo honek beste ikuspuntu bat dauka. Izan ere, lan mekanikoak egiteko boluntarioak beharko ditugu, eta, bestetik, Usurbilgo Lanbide Eskolak atal elektronikoa garatuko du. Herriko ondarea berreskuratu eta balorean jartzea benetan egitasmo garrantzitsua dela iruditzen zaigu”, adierazi du Xabier Arregi Usurbilgo alkateak.\nBoluntarioek, Aitor Villa erlojugile profesionalaren aholkuei jarraituz, desmuntaia, mugitzea eta garbiketa lanak egingo dituzte. Lanbide Eskolako ikasleek, berriz, elementu elektro-mekanikoak konbinatzeko lanetan hasi dira dagoeneko. Bukatzeko, Zumaiako Yeregui elkarteak lanen garapen mekaniko zein elektronikoetan parte hartuko du, beste hainbat herritan izandako esperientziak Usurbilera ekarriz,\nEsperientzia handiko familia\nYeregui familiak erlojulari ibilbide luzea izan du historian zehar. Izan ere, familia hartako lehen errementari-erlojugilea, Francisco Yeregui, 1970ean jaio zen Leitzan (Nafarroa). 1796ean eraiki zuen bere lehen erlojua, Beteluko San Pedro elizan. Lan hori abiapuntu, Yeregui familiak errementari-erlojugile lanetan jarraitu zuen bost belaunaldiz. Hirugarren belaunaldiko Benito Yeregui, berriz, Betelu atzean utzi eta Usurbilgo Aginaga auzora etorri zen bizitzera. Garai hartan 80 erloju egin zituzten eliza eta baseliza ezberdinetarako, tartean Usurbilgo elizakoa. Erloju hura Morezetik (Frantzia) ekarri zuten Yereguitarrek 1912an, eta orduz geroztik dago han. Orain, 105 urtez lanean aritu den erlojua zaharberritzeko lanei ekingo diete usurbildarrek


Azpeitian emakumeek 85,5 eta gizonek 76 urteko bizi-itxaropena dute - Uztarria (Azpeitia)\nAzpeitian emakumeek 85,5 eta gizonek 76 urteko bizi-itxaropena dute\n2010ko urr. 27a, 09:10\nEAEn emakumezkoen batez besteko bizi-itxaropena 88,3 urtekoa da, eta gizonezkoena 76,5ekoa\nGipuzkoan 83,9 urte da emakumeen batezbestekoa, eta 76,4 gizonena\nAzpeitiko emakumeen bizi-itxaropena 85,5 urtekoa da, eta gizonezkoena, berriz, 76 urtekoa. Datu horiek Eusko Jaurlaritzaren Osasun Saileko Azterketa eta Ikerketa Departamentuaren lan baten jaso dituzte. Lan horretan, oinarrizko osasun zonaldeak (OOZ) izenekoak kontuan hartuta, Araban, Bizkaian eta Gipuzkoan bizi-itxaropena geografikoki nola banatzen den aztertu dute. 2001 eta 2005 urteen arteko heriotza-tasak izan dituzte oinarrian, azterketarako.\nAzpeitiko datuei dagokienez, emakumeak EAEko batez bestekotik behera baina Gipuzkoakotik gora, eta gizonezkoak aipatu bi batez bestekoetatik behera daude. EAEn emakumezkoen batez besteko bizi-itxaropena 88,3 urtekoa da, eta gizonezkoena 76,5ekoa. Gipuzkoan 83,9 urte da emakumeen batezbestekoa, eta 76,4 gizonena.\nEmakumeen bizi-itxaropenari dagokionez, gainera, Azpeitiko oinarrizko osasun zonaldea EAEn batez besteko altuena dutenen artean kokatzen da, bosgarren tokian. Arabako Santa Lucia, Donostiako Amara, Alegia eta Gasteizko erdialdea ditu bakarrik aurretik.\nOdola emateko kanpaina abian, herritarren babesa eskatu dute


198/2019 DEKRETUA, abenduaren 17koa, zeinaren bidez onartzen baita Eusko Jaurlaritzaren eta Gipuzkoako Lurralde Historikoaren arteko Transferentzien Bitariko Batzordearen 2019ko abenduaren 5eko akordioa, errepideen arloko eginkizun eta zerbitzuak erakunde erkideetatik lurralde historikoetara eskualdatzeak Gipuzkoako Lurralde Historikoan izango duen eragina zehazteari buruzkoa. - Eusko Jaurlaritza - Euskadi.eus\n1. artikulua Onartzea Eusko Jaurlaritzaren eta Gipuzkoako Lurralde Historikoaren arteko Transferentzien Bitariko Batzordearen akordioa, zeinaren bidez zehazten baita errepideen arloko eginkizun eta zerbitzuak erakunde erkideetatik lurralde historikoetara eskualdatzeak Gipuzkoako Lurralde Historikoan izango duen eragina. Batzorde horren Osokoak adostu zuen akordio hori 2019ko abenduaren 5eko bilkuran, eta dekretu honi atxikitako eranskinean dago transkribatuta.\n2. artikulua Zehaztutako efektuak aplikatzeko, Bitariko Batzordearen akordioak berak zehaztutakoa beteko da.\n3. artikulua Euskal Herriko Agintaritzaren Aldizkarian argitaratuko da dekretu hau, eta, halaber, dagokion foru-dekretua, Gipuzkoako Aldizkari Ofizialean. Nolanahi ere, Euskal Herriko Agintaritzaren Aldizkarian argitaratzen den egunean bertan jarriko da indarrean, Autonomia-erkidego osorako erakundeen eta Gipuzkoako Lurralde Historikoaren arteko zerbitzuak emateko arauak onartzen dituen ekainaren 19ko 196/1984 Dekretuaren 2. artikuluan xedatutakoarekin bat.\nEsandakoa kontuan hartuta, Bitariko Batzordeak 27/1983 Legearen lehen xedapen iragankorraren arabera ezarrita Autonomia-erkidego osorako erakundeen eta Gipuzkoako Lurralde Historikoaren arteko zerbitzuak emateko arauak onartzen dituen ekainaren 19ko 196/1984 Dekretuan xedatutakoaren arabera jardun du errepideen arloan eskualdatu behar diren eginkizunak eta zerbitzuen ondorioak zehazten, eta, horretarako, behar den akordioa adostu du 2019ko abenduaren 5eko osoko bilkuran.\nBalorazio hau behinbehinekoa da, apirilaren 30eko 71/2019 Dekretuaren eta apirilaren 26ko 314/2019 Errege Dekretuaren bidez onartutako Estatuko Administrazioaren eta Euskal Autonomia Erkidegoaren arteko Transferentzien Bitariko Batzordearen Akordioaren B apartatuaren 5. puntuan adierazitako batzorde teknikoaren akordioa onetsi arte.


Santa Muerte-ri otoitza lanagatik. ? 24 ordutan funtzionatzen du!\nSanta Muerte otoitza lanerako Oso indartsua da.\nHainbeste funtzionatzen du lana bilatzen baduzu zure lana ingurunean aurkezten zaizun arazoren bat konpontzeko behar izanez gero.\nGure lantokian, batzuetan, sentitzen ditugun energia negatiboak gaiztoak dira eta zuzenean edo zeharka gure lankideei, nagusiei eta geure buruari eragin diezaiekete.\n1 Santa Muerte otoitza lanerako\n1.1 Heriotza santua indartsua al da?\n1.2 Arriskutsua al da otoitz hau esatea?\n1.3 Noiz egin diezaioket otoitzari heriotza santua lanerako?\nHeriotza bedeinkatu maitea eta maitea, hitz hauekin erregutzen dizut zure laguntza behar dudalako.\nLanean nire iraunkortasuna zalantzan jartzen duten arazoak topatzen ditut.\nBehean ikusi nahi dituzten arrano irensten eta inbidiatzaileen harrapakin egon naiz.\nAldatu nahi dudan momentu txarra pasatzen ari naiz, lan bat behar dut inbidiarik ez dagoen tokian, non nire gaitasunak ezagutzen diren eta hobeak izan daitezkeen nabarmentzeko. Nire familiari behar duten erosotasuna emateko.\nNire lana mantentzeko eskatzen dizut, eta ezin bada. Lagundu iezadazu hobe bat lortzen. Elkarrizketa batera joateko eguna eskatzen diot.\nBeteta sentitzeko nire helburu profesionalak lortu nahi ditut.\nLan hobea, soldata hobea nahi dut, nire helburu profesionalak ez duela mugarik.\nHobea izateko nabarmentzea bilatzen dut. Horregatik nator zuregana, zure ontasuna eta indarra da infinito nire arazoak zure esku uzten ditudala. Eskerrik asko, eskerrik asko infinituki, zure fededuna naiz.\nEsaldi hau lan elkarrizketa batera joaten garen uneetan aplikatzen da, beti nahi izan dugun lana eskatzeko zorian gaudenean horrek soldata igoera edo igoera lortzen laguntzen digu, lantokian une zaila pasatzen ari bazara, bikotearekin, buruzagiarekin, bezeroarekin edo langilearekin.\nDena den, otoitz honek lagunduko dizu Lantalde osoarekin zerikusirik duen guztia.\nHeriotza santua indartsua al da?\nUrte askotan zehar oso maitatua izan da, batez ere mexikarrak.\nFededunak gero eta gehiago dira eta horrek heriotza santuaren indarra baino ez du erakusten.\nBadira izpiritu gaiztoa dela uste dutenak, baina hau oinarririk gabekoa da mirariak eta laguntza hau norabide eta laguntza bila etortzen diren guztiei ematen diegunean.\nArriskutsua al da otoitz hau esatea?\nOtoitzak berez ez dira ezer arriskutsuak.\nHala ere, ona da erabateko erantzukizuna egitea, askotan guretzat, lagun edo senide batengana egokitzen ez zaigun zerbait eskatzen dugulako.\nOtoitzak gai sentikorrak dira, ehuneko ehunean espiritualki sartzen ari garenez, nola mugitzen jakin behar dugula, ezezkoa fede ahularen bila ari delako.\nNoiz egin diezaioket otoitzari heriotza santua lanerako?\nEdozein momentutan, otoitz hau gure arma sekretua bilakatzen da une oro edozein delarik ere.\nAskok aldarea egitea edo pre-otoitz ingurunea prestatzea gomendatzen dute eta horrek egiten ari garen ikuspegian arreta ematen lagun dezake.\nHala ere, garrantzitsua da badakigula hau berdina ez badugu, otoitza eraginkorra eta indartsua dela, fedearekin egin behar baita derrigorrezko moduan bete behar dugun baldintza bakarra.\nOtoitz sendo eta indartsua Santa Muerte-ri ezinezkoa den maitasunagatik\nSan Cipriano ahaltsuaren aldeko 4 otoitz


Koronabirusa: Atal berezia. - Urola Kostako Hitza : Urola Kostako Hitza\n2 - Aizarnazabal\n3 - Azkoitia\n4 - Azpeitia\n5 - Beizama\n6 - Errezil\n8 - Orio\n9 - Zarautz\n10 - Zestoa\n11 - Zumaia\n1 - Azkoitia\n3 - Zarautz-Orio-Aia\n4 - Zumaia-Zestoa-Getaria\nZaintza esparruko sektorean greba deitu dute biharko ELA eta LAB sindikatuek\nZaintza profesionalizatua, publikoa, duina, unibertsala eta doakoa aldarrikatuko dute bihar, asteartea, zaintza sektoreko langileek. ELA sindikatuak azaroaren 17an ere deitu zuen greba, eta dinamika horri eutsiko dio "zaindua izateko eskubidea bermatuko duen eta zaintzaileak zainduko dituen eredua" erdietsi artean.\nBihartik, Orio ere itxita\nOstiralaz geroztik, 73 positibo atzeman dituzte eskualdean. Horietatik 25 Azpeitian zenbatu dituzte, Zumaian hamabi eta Orion hamar. Orioko intzidentzia tasak 500eko langa gainditu du, eta bihartik herriko sarrera-irteerak eta ostalaritza itxita izango dituzte han eta eskola kirola egitea debekatuta. Zumaian eta Aizarnazabalen ere hala jarraituko dute.\nFokua atzeman zutenetik, aizarnazabaldarren ia %10ak eman du positibo PCR eta antigeno probetan\n414 PCR eta antigeno proba egin ziren herenegun Aizarnazabalen, eta horietatik 9k eman zuten positibo, %2,1ak. Uneotan, 70 positibo inguru daude herrian, eta 100.000 biztanleko hamalau egunetako tasa 7.000tik gorakoa da.\nAizarnazabalen liburutegia, gimnasioa eta tabernak ixtea erabaki du udalak, COVID-19ak herrian eragin duen egoera tartekoBaheketa masiboa egingo dute AizarnazabalenPositibo metatuen tasak kezkatuta, baheketa masiboa ari dira egiten gaur Aizarnazabalen\nZarauzko Zurekin elkarteak bat egin du ostalariek Donostian egingo duten mobilizazioarekin\nLarunbatean izango da ostalarien manifestazioa, eta alarma egoeran ezarritako neurriek ostalaritzan izan duten eragina jarriko dute jopuntuan. "Langileak eta familiak babesteko beharrezkoak diren laguntzak" aldarrikatu ditu Zurekin Zarauzko Ostalarien Elkarteak.\nLubakiko kirol jarduerak berriro martxan direla gogoratu du Zumaiako Kirol Patronatuak\nBirusa ez hedatzeko asmoz etenda zituen jarduerak eta zerbitzuak berriro martxan jarri ditu Zumaiako Udalak aste honetan, Eusko Jaurlaritzaren dekretuetan izandako aldaketak behin aztertu ondoren. Horien artean dira Lubaki kiroldegian eskaintzen diren kirol jarduerak.\nEusko Jaurlaritzaren Osasun Sailak 7.218 PCR proba gauzatu zituen atzo. Bizkaian zenbatu dute kasu positibo gehien: 324. Aldiz, Gipuzkoan 188 detektatu dituzte, eta Araban 94. Nafarroan, berriz, 265 positibo zenbatu dituzte.\nBaigera elkarteak oraingoz ez du ekintzarik antolatuko


Gizarte Justiziarako eta Ekologiarako Idazkaritzaren 50. urteurrena - Hospitalidad.es\nGizarte Justiziarako eta Ekologiarako Idazkaritzaren 50. urteurrena\nGizarte Justiziarako eta Ekologiarako Idazkaritzaren (SJES) 50. urteengatiko Kongresua azaroaren 4tik 8rako astean egin da, Erromako kuria orokorrean. SJES 1969. urtean sortu zen, Pedro Arrupe aitaren ekimenez, eta gizarte-justizia eta bakezkoak sustatzeko misioari 50 urte eman dizkiola ospatu du 2019an.\nEspainiak parte-hartze zabala izan du kongresuan, 13 ordezkari bildu baititu bertan. Batetik, aspalditik gizarte-sektorearekin lotura duten bost jesuita: Daniel Villanueva, Higinio Pi, José María Segura, Alberto Ares eta Patxi Alvarez, Adolfo Nicolás aita nagusiaren garaitan idazkaritzaren zuzendari izandakoa. Eta bestetik, zazpi laiko: besteak beste, Luis Arancibia gizarte-sektoreko ordezkaria, eta harekin batera, María del Carmen de la Fuente (SJM), Miguel Ángel Segura (Red Mimbre), Xavier Casanovas (FCJ Zentroak), María del Mar Magallón (SIP), Guillermo Otano (Alboan) eta Ramón Almansa (Entreculturas).\nBerrogeita hamargarren urteurrena kairós bat da; hau da, Jesusen Lagundiaren une historiko bat, justizia lortzea eta bakezkoak egitea bilatzen duen fedearen misioan konpromisoa berritzeko. Horrez gain, aukera bikaina da alderdi sozial eta ekologikoa indartzeko. Hain zuzen, 210 parte-hartzaile baino gehiago izan dira nazioarteko kongresu horretan, kontinente guztietako jesuita, aditu eta aktibisten artean. Guztiak ere, Frantzisko aita santuak munduko «periferia» izendatutako eremuekin konprometituta.\nMunduak gaur egun aurrean dituen erronkak duela 50 zeudenak baino konplexuagoak dira. Gizadian garai-aldaketa historikoa bizi dugu, Vatikanoko II. Kontzilioak jadanik iragarri bezala. Horregatik, topaketak hiru helburu ditu: (1) bide honetan Jainkoarekiko leialtasuna ospatzea, (2) gizarte-sektorean Hobespen Apostoliko Unibertsalak (PAU) –hau da, hurrengo hamar urteetan Jesusen Lagundiaren gidari izango diren irizpideak– gauzatzeko bide-orria zehaztea eta (3) elkarlanerako eta besteekin sarean lan egiteko aukerak sortzea.\nSJESen iragana gogoratzeko aukera bat izan da: zer lortu den, zer mugarri jarri diren, zer ikasi den. Abagune ona da, halaber, SJESek zer egin dezakeen lantzeko; hau da, zer egin daitekeen mundu osoan lagundu nahi dituen pertsonen giza eskubideak eta funtsezko askatasunak errespeta daitezela lortzeko: Hondurasko ingurumen-ustiaketaren aurka borrokatzeko nahiz Estatu Batuetako gazte pandilleroak birgizarteratzeko; Indian beren lurretatik bota dituzten indigenekin, dalitekin edo ukiezinekin nahiz Afrikako gazteak hezteko erronketan; Europara iristen diren migratzaileekin eta errefuxiatuekin lanean nahiz klima-aldaketarako konpromisoan.\nCPALek gidatutako otoitza batekin hasi da lehen jardunaldia, Arruperen hitz profetikoak ekarrita gogora: «justiziaren aldeko konpromisoak, serio hartuta, prezioa izango du»… Hasierako saioa Kuria Orokorreko areto nagusian egin zen, eta bertan izan ziren Arturo Sosa aita jesuita, Jesusen Lagundiaren aita nagusi orokorra; Peter Turkson kardinala, Giza Garapen Osoa Sustatzeko Vatikanoko Dikasterioko Prefektua; Michael Czerny kardinal jesuita, Errefuxiatuen eta Migratzaileen Vatikanoko Atalaren idazkariordea; Pedro Barreto kardinal jesuita, Huancayoko artzapezpikua eta Peruko Apezpiku Batzarraren (CEP) buruordea; eta Xavier Jeyaraj aita jesuita, Gizarte Justiziarako eta Ekologiarako idazkaria.\nAita nagusiak, bere hitzaldian, labur-labur berrikusi zituen 50. urtemuga honetan izandako mugarriak, eta zerbitzatzen dituzten pertsonen aurpegiak, justiziaren kausan izandako martirien aurpegiak, saio hauetara ekartzeko gonbita egin zien bertaratutakoei. Bizitakoa eskertzera gonbidatu zituen, baina, batez ere, mugetan Jesusi eta haren herriari laguntzeko prest egotera: «Aprobetxa dezagun, beraz, hain une berezi hau, Jainkoa berriz ari baitzaigu hitz egiten, eta oroitzera, eskertzera, zehaztera eta erabaki ausartak, kementsuak eta arriskatuak hartzera gonbidatzen, mugako errealitatean Jesusi eta haren herriari lagun egiteko, baztertuenekin, txiroenekin eta ahulenekin batera».\nAldiz, Xavier Jeyaraj idazkariak SJESen duela gutxiko historia berrikusi zuen bere hitzaldian, eta Arrupe erakundea sortzeko zertan oinarritu zen aipatu du. Jarraian, Peter K.A. Turkson kardinalak Elizaren Gizarte Doktrinaren fedetik eratortzen den Justiziaren tratamendua aurkeztu zuen, eta bertaratutakoei dei egin zien, gure gizartean txikiei ematen diegun tratuak definitzen gaituela gogoraraziz.\nLehen saioa amaitzeko, Michael Czerny kardinal jesuitak Eliza gisa konbertsio hirukoitza egiteko gonbita plazaratu zuen: Kulturala, Ekologikoa eta Sinodala. Atsedenaldiaren ostean, Patxi Alvarez espainiar jesuitak, SJESaren aurreko idazkariak, Lagundiaren apostolutza sozialaren ibilbide historikoa azaldu zuen. Obraren misioaren jatorria aurkeztu zuen: alegia, behartsuen artean behartsu izatera bidalitako apaizak, langileen artean bizitzen eta haien aldarriak partekatzen. Era berean, Pedro Arruperen legatua berrikusi zuen, baita Kongregazio Orokorren funtsezko puntuak ere. Hitzaldia amaitzeko, erronka globalei sormenezko erantzun globalak emateko moduari buruz hausnartzera gonbidatu zituen bertan zirenak.\nFedetik eratorritako justiziarekiko konpromisoaren inguruko bi lekukotza hunkigarrirekin amaitu zen goiza. Jenny Cafisok askotariko egoeretan eta erizain gisa behartsuenen zerbitzura emandako bizitza agertu, eta saminaren eta oinazearen erdian Jainkoa nola aurkitzen duen azaldu zuen. Ismael Moreno jesuitak (Mello aita) kezkaz beterik utzi zituen bertaratutakoak Hondurasen Justiziaren defendatzaileek bizi duten jazarpenaren berri eman zuenean, eta azaldu zuen «egunsentien jaunarenganako» fedetik jaiotzen zaiola itxaropena, eta komunitateen harreran eta laguntzen dituen behartsuen erresilientzian aurkitzen duela Jauna.\nArratsaldez, hizketaldi espiritualeko taldeekin amaitu zen jardunaldia, eta eukaristia egin zen Pedro Arrupe aitaren eta mundu osoan zehar 50 urte hauetan fedearen eta justiziaren alde bizitza eman duten 57 «martiri» jesuiten oroimenez.\nHurrengo egunetan, parte-hartzaileen taldeak apur bat sakonago ezagutu ahal izan zuen zituen munduko hainbat jesuita erakunderen lurralde-eremuak eta gizarte-laneko esparruak. Ostegunean, azaroak 7, Frantzisko aita santuak audientzia pribatua eman zien parte-hartzaileei, Vatikanoko Jauregi Apostolikoan, eta gizartearen bazter dauden pertsonekin lan egiten jarraitzera animatu zituen; «hau da, gure garaiko gurutziltzatuen zerbitzura egotera». Gainera, Arrupe aitaren lana goraipatu zuen. «Beti pentsatu zuen fedearen zerbitzua eta justiziaren sustapena errotik lotuta zeudela».\nEsteka honetan, ekitaldiko une nabarmengarrienak biltzen dituen dokumentu bat aurkituko duzu. Gainera, SJESen webgunean dagoen informazio berezia eta topaketaren bost egunetako argazkien galeria ere bisitatu daitezke.


Dysonen esfera - Wikipedia, entziklopedia askea.\nDysonen esfera 1960an Freeman Dyson fisikariak proposatutako megaegitura hipotetiko bat da. Science aldizkarian argitaratu zuen, «Search for artificial stellar sources of infra-red radiation» izena jarri zion artikuluari. Dysonen esfera forma esferikoa duen estalki bat da, dimentsio astronomikoak dituena (hau da, planeta-orbita baten baliokidea da bere erradioa), izar baten inguruan kokatzen dena, horrela, izarrak emandako argi eta bero-energia ahalik eta kopuru handienean aprobetxatzeko.\nIrudian «Dysonen maskor» bat moztuta ageri da. UA 1eko erradioa duen egitura bat irudikatzen da bertan.\nIdeiaren merituak Freeman Dysoni egozten zaizkion arren, 1937an antzeko proposamen bat plazaratu zen zientzia fikziozko lan baten bidez, Olaf Stapledonen Izarren egilea zen lan horren izena. Bere megaegiturari buruzko xehetasunak azaltzean, Dysonek ez zituen zailtasun asko hartu, baina egituraren ezaugarri termikoetan hainbat azalpen eman izan ditu. Azalpen hauen bidez, azken batean, Dysonek astronomoak berak proposatutako egiturak unibertsoan zehar bilatzera bultzatu izan ditu, hala, horrelako sorkuntza bat aurkituz gero, zibilizazio aurreratu bat atzemateko.\nMultimedia: Dyson sphere\nAzken aldaketa 28 abendua 2020(e)an, 20:08(e)tan


"Emakumeak Saturrarango memorian" hitzaldia Mutrikun ostegunean hilak 25 — Debabarrena turismo\n"Emakumeak Saturrarango memorian" hitzaldia Mutrikun ostegunean hilak 25\n"Emakumeak Saturrarango memorian" hitzaldia Mutrikun ostegunean hilak 25 Datorren ostegunean urriaren 25a, Mutrikun hitzaldi bat egingo da Saturraran hondartzari eta bere historiari buruzkoa, XIX. mendeko bainuetxea eta 1938 eta 1944 arteko emakumeen espetxea nabarmenduta. Hitzaldia Zabiel Kultur-Etxean egingo da, 19:00tan. https://www.debabarrenaturismo.com/eu/albisteak/emakumeak-saturrarango-memorian-hitzaldia-mutrikun-ostegunean-hilak-25 https://www.debabarrenaturismo.com/eu/albisteak/emakumeak-saturrarango-memorian-hitzaldia-mutrikun-ostegunean-hilak-25/@@download/image/68a2f304-57a6-42ba-a3b8-5f19eae67aeb.jpeg\nDatorren ostegunean urriaren 25a, Mutrikun hitzaldi bat egingo da Saturraran hondartzari eta bere historiari buruzkoa, XIX. mendeko bainuetxea eta 1938 eta 1944 arteko emakumeen espetxea nabarmenduta. Hitzaldia Zabiel Kultur-Etxean egingo da, 19:00tan.\nSaturraran hondartza eskualdeko ingururik ederrenetarikoa da. Bertan Flsych Beltza ikusgarria azaleratzen da. Baina hondaartza hau bestelako gai batzuengatik ere izan da ezaguna historian zehar: XIX. mendeko bainuetxea, gero 1938tik 1944ra emakumeen espetxe bihurtu zena. Mutrikuko Zabiel Kultur Etxean, Ondarearen Euripako Jardunaldien barruan, hitzaldi bat ospatuko da hondartza honen historiari buruz. Arantxa Ugarte eta Xabier Bazterretxeak urteak eman dituzte hondartza hau ikertzen, eta beraien eskutik "Emakumean Saturrarango Memorian" hitzaldia ospatuko da ostegun honetan, urriaren 25a, 19:00tan. Sarrera doakoa da.


Portuko grua digante erraldoien beso burdinazko korapilotsuen eta mendi hilunen atzean, zeru gorria ezabatuz doa hilunbeta jabetzen delarik zeruaz. Behean, etxe aurreko astileroetan, burdina kolpeka jotzen ari den mailuren baten zarata monotonoa. Fantasmagoria kezkagarriak zabaltzen ditu nonnahi, bideko argiak, haizeak jotzen duen bakoitzean. Zakur bat zaunkaka hasi da, baina haizearen kariaz nork jakin dezake hemen behean ala han urruti porturako bidean ote den.\nBerriz ere irratia jarri dut ea zuenari buruz zerbait zehatzago esaten duen. Zakurrak zaunkaka dirau, baina orain igartzen da hemen behean dela, zaunkaka eskaileratik gora dator, baina jadanik ez dute ezagutzera ematen inolako kezkarik eta ez beldurrik. Tinbre-hots estrainio xiliotsua, sekula ohituko ez natzaiona, untzi bati egokiako zitzaiona ezen ez etxeren bati, entzun da, baina behin baino ez. Jeiki eta bertotik zabaldu diot beheko atea, nor zen galdetzeke eta sukaldeko atea ere irikita utzi diot.\nKarmele zen. Beste pertsona bat zirudien, barteko Karmelekin zerikusirik ez balu bezala. Nahiz oraindik ez duen ezabatu bere aurpegian kezkaren eta desoseguaren aztarna, askoz eta sosegatu eta lasaiago zegoen. Nerekin apur bat hizketan gelditu da, ia sekula egin ez duen gauza. Ezin zezakeen sinets arratsalde guztian zuri idazten daramadala. Bere esku fin eta luzeen artean hartu orrialde batzuk eta apur bat irakurtzen egon da. Eskerrak ez duela aurkitu beretaz edo Karlosi buruz esaten dudan gauzarik.\nIa bost minutu baino gehiago egon da irakurtzen baina dudatan nago ez ote zen gaiaren interesagatik, Karlosekin hitzegiteko beldurrez edo kezkaz baizik. Idazten negoela egiten egon naiz ni ere, egiaz bere aurpegiari zeharretara begiratzen niolarik sumatzera entseiatzen zein sentimendu edo gogoeta estaltzen ote zituen aurpegi oraino gazte eta fresko hark, nahiz berrogei urtetara heldu ia, zein beldur ezkutatzen ote zituen esku bigun eta zuri hark bere ile horia hatz batetan inguratu eta belarri atzean jartzen zuenean bere aurpegiari kolejiala airez betez. Zerk bultzatu ote du horrelako andre bat, Karlos bezalako gizon sensible eta maitekor batekin ezkondurik egonda ere, Luisen andregaia bezalako pertsona iluntsuarekin abenturaren bat bilatzera?\nAgian beretzat ere Karlos pertsona liluragarri bat bada ere, zaila egiten zaio berakin azken fineraino komunikatzea, are beretzat ere memento batetara helduez gero kableak deskonektatu egiten eta ezin zaio hondarrera ailegatu.\nEz naiz ausartu galdegitera ea behinbetirako zetorren ala despeditzera bakarrik. Berak, bestalde, ez dit ezer ere esan zergatik egun guztian etxetik kanpoan egon den. Bere hatz luzeen artean zigarro bat hartu, finki luzerara tabakoa berdintzeko igurtzi eta bere ezpainen hertzean jarri du. Lehioko kristalak bere pospoloaren suaren kariaz begien beldurriktura isladatu, eta orduan, bere aurpegiko zimurduretan eta bere begien diztira keskatsuan egun batetan sufritu izan duen guztia nabari zen. Camelen kea bere indar guztiaz arnasa hartu du irrikitan, agian balore bila, eta hatz batez goia seinalatu dit, ea Karlos goian ote zegoen galdera mutua.\nGona kaderetara ajustatu eta gora joan da. Zer ez nuke emango memento honetan duten elkarrizketa entzutearren, ez bakarrik ia Karlosekin gelditzen den ala ez jakiteko, baina baita ere bereziki horrelako egoera larri batetan Karlosen erreakzioa ezagutzeko, ia behingoz bere bizi guztian horrelako trantze batetan erreakzionatzeko gauza den, ia aipu literarioa edo frase eginak errepikatzeko bideak ixten direnean lehertzen den eta, negar zein barre, zerbait gizatiar sortzen zaion.\nIrratian Caribeko musika ritmiko bat, vudu eta sorginkeriaren kutsu deskantsagarriaz. Zer polita biok elkar besarkaturik ilunean dantzatzea, gazte jendez betetako diskotekaren batetan kolorin etenkorretako argiak bainaturik, zure preso irten berriaren gorputz tzar trakets hori balantzatzen, gatigu egotera ohiturik dagoen elefante tiki bat antzo.


Pablo Hasel eta polizia oldarkeria\nDuela astebete Pablo Hasel raperoak atxiloketa aginduari aurre egiteko Lleidako Unibertsitateko errektoretzan ixtea erabaki zuen. Mossoak unibertsitatean sartu eta protesta artean preso eraman zuten.\nHortik aurrera milaka protestari kalera atera dira adierazpen askatasunaren aldeko mezuekin elkartasuna adierazteko Pablo Hasel rap kantariari. Valentzia, Madrid, Bilbo eta atzo Bartzelonako istiluetako seigarren eguna izan zen.\nIzan ere, azken egunetan istiluak eta Poliziaren oldarraldiak besterik ez ditugu ikusi, Pablo Haselekin hasi zena, belaunaldi oso bateko neke eta ezinegona bihurtu da. Bartzelonan neska bati betiko begia zauritu diotela gogoratu behar da. Hauek izan dira azken egunotako irudiak:\nEncapsulados. El único objetivo aquí es molerlos a palos. No estan evitando nada. Es venganza. Y estos no son los que estaban saqueando. Aquellos se fueron a casa. https://t.co/hnZiohL6Vs\n— Miquel Ramos (@Miquel_R) February 20, 2021\nA estas niñas se les ve muy violentas quemando contenedores y rompiendo escaparates en Sol. Por cierto, los destrozos vinieron tras disolver la concentración en la plaza, es decir, cargásteis antes de que se produjeran. https://t.co/WBPi4zVhsG pic.twitter.com/BvvORIbf5q\nAvui he viscut una de les situacions més surrealistes, adrenàliniques i injustes de la meva vida. Tot alhora. He anat a la manifestació per la llibertat de Pablo Hásel amb una pancarta amb el lema propi de Hong Kong: "Nos habéis enseñados que ser pacíficos es inútil" pic.twitter.com/KmfPFSeGT8\n— Fèlix Colomer Vallès (@felixcolomer) February 21, 2021\nablo Hasel eta polizia oldarkeria\nadierazpen askatasuna, biolentzia, eskubide zibil eta politikoak, Pablo Hasel, Polizia oldarkeria\nEzkerrak, eskuinak eta euskaldunok\n10 pentsamendu “Pablo Hasel eta polizia oldarkeria”-ri buruz\nAntifa oldarkeria 2021-02-22 12:06\nEta zure ustez nola aritu behar da polizia hiri-altzariak apurtu, kotxeak erre eta langileriaren dendak eraso eta bertako produktuak lapurtzen dutenen aurrean?\nZuhaitz Ordoki 2021-02-22 12:38\nEta zure ustez nola aritu behar da jendea poliziarekin abesti batzuengatik kartzelan sartzen zaituztenean, etxetik botatzen zaituztenean, jendeari begiak ateratzen dizkiotenean?\nZe ondo denda handi pare bat arpilatu eta kamerak bertan zeudela nahi zenuen irudia emateko.\nBidenabar, espainiarrek bizi osoan Euskal Herriarekin egin dutena egiten ari zara: gatazka politikoa ukatu eta dena ordena publikoko arazo bat balitz bezala tratatu. Arazoa ez da kotxeak erretzen direla eta hiri-altzariak apurtu, arazoa da ez dagoela ez adierazpen askatasunik, ez erabakitze eskubiderik, eta krisi ekonomiko konstante batean bizi garela.\nAizu, amaitzeko, galdera bat: anti-antifaxistak zaretenak, zer zarete? Anti ken anti… a, bale.\nAntifa oldarkeria 2021-02-22 13:32\nAbesti horiek terrorismoa goraipatzen dute, Hasel abisatuta zegoen, eta hala ere terrorismoa goraipatzen jarraitu zuen, beraz aurretik bazekien atxilotu egingo zutela. Lege hori maite ez badute, aldatzeko eska dezakete (badirudi gobernuan dagoen alderdia aldaketaren alde dagoela). Zilegi da horren aurka manifestatzea, baina ez istiluak sortzea.\nEmandako irudia gertatutakoa islatzen du, ala hori ere ukatuko duzu?\nEta zergatik euskal gatazkan, gaztazka nazionala izanik, ezkerrak bakarrik sortu zituen istiluak? Euskal Herriaren izenean zuen totalitarismoa ezartzeko? Ezkerrekoak zarete beti zuen frustrazioak agerian uzteko bortizkeriaz aritzen zaretenak eta noski, besteok zuen gorrotoa pairatu behar dugu.\nEzkerrarekin askatasun adierazpenik egongo litzateke? Kar kar. Beti zarete besteon iritziak isilarazten aritzen zaretenak eta noski, betiko moduan bortizkeriaz (istiluak, mehatxuak, jazarpena, pintadak, irainak…). Eztabaida ez da zuen hiztegian ageri.\nZuen modus operandia soberan ezagutzen dugu. Zuei bost axola zaizue langileen komertzioak eraso, ibilgailuak erre edo denok ordaintzen ditugun hiri-altzariak apurtzea, langileria ez baituzue ordezkatzen, axola zaizuen bakarra zuen gutxiagotasun konplexuak bortizki azaleratzea da. Denok ditugu arazoak, baina ez gara dena izorratzen aritzen arazo horiei irtenbidea aurkitzeko.\nAnti-antifaxistak demokratak eta pertsona zibilizatuak gara.\nZuhaitz Ordoki 2021-02-22 13:54\n“Terrorismoaren gorazarrea” España una grande y librekoek txisteratik ateratako asmakizun bat da disidentzia arriskutsua espetxeratzeko. Gogorarazten dizut harri bat ere bota ez duen jendea ere badagoela espetxean, baita erbestean ere. Espainiar estatuarekin langile eta nazio gisa dugun arazoaren muina gure ukazioa da: gerra galdu genuen, trantsizioa erreforma bat izan zen, eta horregatik falangistak nahi dutena esan dezakete, baina Haselek ezin du esan Borboia zer iruditzen zaion. Eta Hasel bezala beste hamaika euskaldun.\nBeraz, toki berera itzultzen gara: zuk arazoa istiluetan ikusten duzu, nik istiluak eragin dituzten sustraiean. Horrek ezberdintzen gaitu.\nHerri honetan ezkerrak bakarrik sortu zituela istiluak esateak erretratatzen zaitu. Eta berriz berdina: zuk ondorioak, nik sustraiak. Herri honi bere erabakitze eskubidea ukatzen zaio, herri okupatua da, eta bere lehengai ekonomikoak eta langileak arpilatuak dira klase aberatsarengatik. Horrek, ulertuko duzun bezala, talkak sortzen ditu.\nEzkerrarekin askatasun adierazpenik egongo litzateke? Bai, noski. Are gehiago esango dizut, daukazun adierazpen askatasun murriztua, egunero kimatzen dizutena, ezkerrari esker daukazu.\n“langileria ez baituzue ordezkatzen, axola zaizuen bakarra zuen gutxiagotasun konplexuak bortizki azaleratzea da”\nTxalo bero bat. Kalera atera diren guztiak akonplexatu batzuk dira, beraz. Konpondu duzu arazoa.\n“Denok ditugu arazoak, baina ez gara dena izorratzen aritzen arazo horiei irtenbidea aurkitzeko”. Eskerrak mundu guztia ez den zu bezalakoa. Eskerrak batzuk “dena izorratzeari” ekin zioten, zuk 8 orduko lanaldia, oporrak, baja eta boto eskubidea, osasun unibertsala eta hezkuntza izan zenitzan.\nKatalunian kalera atera direnak ez dira dendak arpilatzeko atera. Ez dira arazo psikologikoak dauzkatelako atera. Gezurra dirudi hau azaltzen aritu beharra ere: adierazpen askatasunaren murrizketaren aurka atera dira. Zurea barne, ea enteratzen zaren.\nGogorrak dira zure lehen lerroak: “Abesti horiek terrorismoa goraipatzen dute, Hasel abisatuta zegoen, eta hala ere terrorismoa goraipatzen jarraitu zuen”. Merezi zuen beraz, ezta? Eta EGINekoek ere, eta EGUNKARIAk, biak ala biak terroristen panfletoak (hori zioten orduan, oroitzen?), eta espetxeratutako txiolariek, eta musikariek…\nEskerrak zuek zareten adierazpen askatasunaren babesleak, “demokrata zibilizatu” koadrila hori.\nEta eztabaida ez dagoela ezkerraren hiztegian? KAR KAR KAR! Oso txiste ona! Ezkerrak ez duela eztabaidatzen!!!??? KAR KAR KAR! Besterik ez dugu egiten eta! Gehiegi, gauza onerako.\nAdierazpen askatasunaren mugak 2021-02-22 15:25\nNon ezarri behar da adierazpen askatasunaren muga politikari jakin baten kotxea eztanda egin behar duela esan edo talde terrorista bat goraipatzen denean?\nPolitikari jakin hori kexatzen ez bada, bere izena erabiltzea axola ez zaiola adierazten du, baina kexatuko balitz eta hori salatuko balu, abeslariaren adierazpen askatasunari mugak jarriko lizkio.\nGauza bera esan genezake talde terroristen biktimekin.\nHalere, oso gustu txarrekoak dira letra horiek eta sekulako errespetu falta da abesteko hala ibili behar izatea.\nA 2021-02-22 16:10\nZure iruzkinetako irtzi askorekin bat nator, baina “eztabaidatu… besterik ez dugu egiten” horrekin ez nago bat. Gehiago esanen dizut: aspaldian, orain 25-30 urte eztabaida moztu zuen moztu zezakeenak. Hori gertatu izan ez balitz, beste kuku batek joko zigukeen. Agian, agonia laburragoa zatekeen. Azken muturreraino eraman gintuen, amildegi ertzeraino. ETAz ari naiz, garbi esateko\nErramun 2021-02-22 16:29\nEgin eta Egunkaria itxi zituztenean, ixieraren kontrako protestak azkoz ere ahulagoak izan ziren. Zergatik? Ordurako euskaldunok dagoeneko amildegian geundelako? edo euskal kulturak status quoaren onarpenaren beharra duelako?\nA 2021-02-22 22:02\nEz dizut ulertu zer esan nahi duzun, Erramun\nZuhaitz Ordoki 2021-02-23 07:42\nSubjektiboa eta aldakorra da adierazpen askatasuna neurtzeko erregela, norbaitek, boterea duenak, zehazten baititu neurri unitateak. Rapero kinki batek erran dezake beste batengatik: “kale bazterrean harrapatzen badut barrabilak moztuko dizkiot eta belarritako bezala ipini”. Ni rapero hartzailea banintz, ez nuke heriotza mehatxu gisa hartuko. Mikel Laboak “fusilak ala kateak” abesten zuen, oroitzen? Nire zalantzak dauzkat ea Laboa oilasko bat akatzeko gai ote zen.\nErran nahi dudana da: Euskal Herria okupatu eta arpilatzen dutenek ezartzen dituzte marko horiek. Niri “Espainia”-ren eta “Frantzia”-ren ideia politikoa haizatzen dutenak terroristak iruditzen zaizkit, mundu erdia erre eta milioika pertsona hil dituztelako zeregin horretan; baina boterea haiek daukate, eta haiek baimentzen dute zer esan daitekeen eta zer ez. Idoia Mendiak esan dezake hemen Europako bataz bestekoaren azpitik torturatu dela, eta aizu, ba lasai, ez da ezer gertatzen (bat, ez da egia; bi, egia balitz ere a ze nolakoa bota zuen). Niri beldur gehiago ematen didate boteredunek esaten dituztenek, rapero batek esaten dituenak baino. La Pollak zioen politikari guztiak gas ganbera batean sartuko zituela, eta Eskorbutok zenbait berun xahutzen den alperrik, eta… eta zer? Norbaitek sinetsi zezakeen La Pollakoek edo Eskorbutokoek ziotena egingo zutenik? Ba ez. Adierazpen askatasunean atzerantza goaz, gorri (eta)(edo) sezesionisten adierazpen askatasunean espreski, erran nahi baita.\n“A”. Herri honek 60ko hamarkadan bizi izan zuen berpizkundearen motore nagusia duzu mintzagai. Ziur aski iritzi ezberdina izango dugu gai horren inguruan, baina badakizu, borroka armatua tren bat bezala izan da: denei iruditzen zitzaien trena martxan egon behar zela norbera goian zihoan bitartean, eta geratu behar zela norbera jaisten zenean. Baina trenak martxan jarraitu zuen, luzaz; luzeegi, agian, diozun gisan. Herri honi ez zaiolako bere etorkizuna libre eta demokratikoki erabakitze eskubidea onartu, ez eta biolentzia praktikatu ez duten kataluniarrei ere (Terra Lliureren eskala txikiko borroka salbuetsita). ETAk gauza asko egin zituen gaizki, noski baietz; baina herri hau amildegi ertzera eramatea (horrela deitzen badiozu duela 15 bat urteko egoerari) ez dut uste ETAren erantzunkizun esklusiboa zenik, ezta gutxiagorik ere.\nErramun, zuk uste duzu Egunkaria itxi eta gero Donostian izan zen manifestazio hura asteburu honetan Bilbon izan diren istiluak baino ahulagoa izan zela? Ez naiz iritzi berekoa. Donostiako hura izugarria izan zen, askozaz ere indartsuagoa.\nErramun 2021-02-23 08:59\nEuskaldunek egiten dituzten manifestazioak ahulak dira. Okupatzaileen arauak eta balio estetikoak errespetatu behar dituztelako. Donostian Egunkaria itxi zeneko manifestazioa antzerkitxo bat izan zen: gure kontsumo propiorako sinistarazteko espektro politiko zabaleko jendea elkartzen zela “adierazpen askatasunaren alde”. Azken batean ez dira ausartzen Espainiako komunikabide handiek kritikatu dezaketen ezer egiten. Eta horrelako manifetan beharrezkoa dute euskal intelektual organikoen babesa. Horrela ez dago oso urruti joaterik.


"Tribiz, baserri galdue" - Agus Perez - EHAZE\nArtikuluaren titulua: “Harrien pisua” (BERRIAn argitaratua, 2021eko ekainaren 9an).\nMunarri pisutsu harekin hasi da Urresti erdi egoten erdi jolasten —harriarekin komunikatzen azken finean—, sabel, lepo, hanka eta aurpegi gainean jarriz intentsitate handiko pasarte batean, eta bere aitita-amamen izaera langilea eta berba gutxikoa ezin hobeto jaso du hainbat koadrotan. Esate baterako, harrigarria egin zait uztarri bateko zulotik entzutea aititak idi parea gobernatzeko intonazio bereziz esaten zituenak, baina alde etnografikoa ez da hor amaitu, bizitza arruntaren pasarte mamitsu batzuekin jarraitu duelako. Horra hor, adibidez, amamak beti abesten zuen eliz-kanta herrikoia edota teilatuko zati bat jausi zenean hark aititari esan ziona: «Juan, auna [hona] erdu!». Ahots horrekin eta une horretan dena zegoen esanda.\nGero, sendabelarren erabilera bereziaren lekuko izan gara, eta, zelan ez, gogoan izan dugu herriko bizilagun askok gogoratzen zutela esne saltzaile hura. Esan dugun moduan, elementuen soiltasuna izan da emanaldiaren euskarria, eta beraietatik ateratako bizi-irakaspenak ere bai. Halako batean, ilobak amamari galdetu zion ea galbahe bietan zein ote zen onena, eta amamak: «Horretan, bizitzan lez: zer nahi duzun kanpoan utzi eta zerekin nahi duzun geratu».\nEHAZE eta EZTENA jaialdia elkarlanean\nHerri hura – Javier Rojo\nAdmin 2020-12-12 2021-02-18


Euskal Inauteria - Lantz\nLantz herriak Nafarroako tradizio zaharrenetariko bat gordetzen du, inauteria. Inauteriko asteartean, Lantzeko biztanleek ospakizun tradizional honetan parte hartzen dute. Herritar gehienak Txatxoz mozorrotzen dira kolore eta estanpatu mota askotako jantziekin.\nTxatxoen helburua Miel Otxin gaizkilea «harrapatzea» da. Horretarako, Ziripoten laguntza dute, herriko pertsonaiarik indartsuena. Horiez gain, Zaldikok eta Arotzek ere parte hartzen dute inauterian.\nInteres kulturaleko ospakizuna izanik, inauteriko igandean, Gero Axular dantza taldeak Donostiara ekartzen du jaia, Alde Zaharra kolorez eta dantzaz betez eta taldeko txistularien melodiekin Ziripoten inguruan dantzatuz.


LUIS Y LOS ALIENÍGENAS - Zornotza Aretoa\nEstralurtar dibertigarriei buruzko marrazki bizidunen film bikain hau “Niko” eta “¡Upsss! ¿Dónde está No…?” film arrakastatsuen ekoizleen eskutik dator. Wolfgang eta Christopher Lauenstein Oscar sariaren irabazleek idatzi eta zuzendutako familia-abentura jostagarri hau saltsa burugabe eta ustekabeko gertaeraz beteta dago, eta etxeko txikienen gozamenerako modukoa da.\nLuis 12 urteko mutil bat da. Denbora asko pasatzen du bakarrik, ez du lagunik eta bere aitak, Armin Sonntag ufologoak, ez du sekula harentzako denborarik izaten.\nEspazioan bizitza adimenduna badela frogatzearekin itsututa, teleskopiotik begira ematen ditu gauak eta lotan egunak.\nBarnetegiko zuzendariak uste du Luisek zentro batean bizi beharko lukeela etxean horrenbeste ordu bakarrik egin beharrean.\nEgun batean, Diekendaker andereñoa azalduko da etxean Luis barnetegira eramateko asmoz. Mutila eta estralurtarrak ados jarriko dira elkarri laguntzeko.\nBatetik, plan bat asmatu behar dute ontzi inudearekin kontaktatzeko eta estralurtarrak erreskatatzeko eta, bestetik, bere lagun berriek barnetegira joan gabe geratzen lagunduko diote.\nEROSI ZURE TIKETAK HESEM\nAzaroak 24, Igandea 17:00\nJatorrizko izenburua: Luis & the Aliens\nZuzenduta: Wolfgang eta Christoph Lauenstein\nIraupena: 85 min.sp


EGA: LEXIKOA lantzeko ariketak | euskaljakintza\nEGA: LEXIKOA lantzeko ariketak\nBy Maite on 2010(e)ko otsailak 24 in EGA, gure ekoizpenak, irakurlearen txokoa\nEuskaljakintzakook, gure hiztegia aberastu nahian, azken egun hauetan lexikoa lantzeko ariketak sortzen ibili gara. Dakizuen bezala, azken urteetan berrikuntza ugari egon da EGA azterketan. Puntuazio sistema osoa aldatzeaz gain, hainbat ataletan -lexikoan, irakurriaren ulermenean eta ahozko proban- ere aldaketak txertatu dituzte. Lehen, Sinonimoak deituriko atalean, 10 esaldi ematen ziren eta esaldi horietako bakoitzean azpimarratutako hitzaren sinonimoa eman behar zen; orain, aldiz, Â testu labur batean txertaturik, markatutakoÂ hitzen baliokide egokiak aukeratu behar dira. Hitz horietako bakoitzak dagoen testuinguruan duen esanahia kontuanÂ harturik aukeratu behar da baliokidea. ProbariÂ Lexikoa izena eman diote. Bada, eredu berria jarraiki, gutako bakoitzak horietako jarduera bat sortu dugu.\nHas gaitezen, baina, hasieratik. Ikasturteari ekiten diogunean, ikasle bakoitzak XX. mendeko euskal autore baten irakurgai bat hautatzen du. Â Jarraian, autore eta liburuari buruzko informazioarekin, deigarriena iruditu zaionarekin eta iritzi kritikoarekin euskaljakintzako Irakurlearen txokoa atalean argitaratzeko artikulu bat idazten du (ikus gure Irakurlearen txokoaren gunea informazio gehiagorako). Bada, irakurritako liburu horiek baliatu ditugu lexikoa lantzeko jarduera hauek sortzeko. Ziur gaude gure Batxilergo 1eko ikasleei oso ondo etorriko zaizkiela EGA azterketaren Proba Idatziaren atal hori prestatzeko, eta, bide batez, hementxe uzten dizkizuegu zuei ere zuen hiztegia aberastu, euskal autoreen obrak ezagutu edo EGA prestatzeko.\nHemendik aurrera, ariketa hauek eskuragarri egongo dira euskaljakintza EGAn (sinonimoak/lexikoa atalean) eta euskaljakintzako eskuineko zutabean (ariketak atalean). Egin klik irudien gainean lanean hasteko:\nLEXIKOA LANTZEKO ARIKETAK\nariketak, EGA, irakurgaiak, irakurlearen_txokoa, lexikoa\n4 Responses to EGA: LEXIKOA lantzeko ariketak\nDabid MArtinez 2010(e)ko otsailak 24 at 4:54 pm #\nOrtzadarra sutan instian irakurri genuen…\nZenbat goxatu nuen liburu hori irakurtzen 😉\nMaite 2010(e)ko otsailak 24 at 8:58 pm #\nBa, laster izango duzu Anjelen iritzi artikulua liburuaren inguruan. Ea berak ere gozatu duen! 😉\nmaitego» Blog Archive » Aldaketa handiak EGA azterketa berrituan - 2011(e)ko urtarrilak 4\n[…] bezala, azken urteetan aldaketa ugari eman da (lexikoa, ahozko proba…) ; beraz, azken eredua nola geratu den jakin nahi izanez gero, egin klik […]\neuskaljakintza» Blog Archive » Aldaketa handiak EGA azterketa berrituan - 2011(e)ko urtarrilak 4


Asajer elkarteak 25. urteurrena betetzen du, izan ere, 1989. urtean ekin zion bideari. Horrenbestez, 25 urte daramatzagu jokoarekiko mendekotasunarekin lotutako arazoak dituzten pertsonei laguntzeko lanean esparru ezberdinetan, izan ere, informazioaren teknologia berrien erabilera masiboarekin bilakaera handia izan du mendekotasun horrek. Azken urteotan, elkarteak hainbat ekimen abiarazi ditu portaerazko menpekotasunarekin (jokoak, erosketak, sexua, bideo-jokoak, Internet, mugikorrak, etab.) lotuta, maila prebentibo nahiz asistentziazkoa landuz. Eskerrak eman nahi dizkiegu gurekiko konfiantza izan duten pertsona guztiei: eragindunak, senitartekoak, lagunak, instituzioak, etab.\nGure lanak aurrera darrai.\n2014ko otsailak 17. Joko arduratsuaren eguna\nJoko arduratsuaren egunaren jatorria 2008. urtean dago. Orduan antolatu zen lehen aldiz European Gaming and Betting Association (EGBA) elkarteak antolatuta. Otsailaren 17an ospatzen da.\nHelburu nagusia erkidegoko araudiari buruzko elkarrizketa sustatzea da, joko arduratsuaren mezua irisarazteko hainbat kontzientziazio-kanpaina burutzeaz gain. Prebentzioa bi mailatan kokatzen da:\nLehen mailako prebentzioa: Ausazko jokoarekin lotuta, osasuna sustatzean datza, joko arduratsua hedatuz.\nBigarren mailako prebentzioa: Detekzio goiztiarra, orientabidea, jokoak dakartzan arazoek eragindako kalteak murriztea eta senideei zuzendutako aholkularitza lantzen dira.\nJOKO ARDURATSUAREN ARAUAK\nJokorako denbora jakin bat finkatzea eta, behin denbora hori igarota, jokoa uztea, galdu zein irabazi.\nGaltzen jakitea eta beti ezin dela irabazi pentsatzea.\nBizitzeko beharrezkoa den diruaz ez dugu jokatuko eta, are gutxiago, inork utzitako edo kredituan eskatutako diruaz, izan ere, ezinezkoa izango zaigu zenbat jokatzen ari garen kalkulatzea.\nEz dugu pentsatu behar jokoak senideak edota lagunak ordezka ditzakeela; ez gaitzala bizitza asebetegarria eta familiarra bizitzea ekidin.\nJokatzen ari garenean ez gara dagoeneko galdu dugun dirua berreskuratzeko irrikaz aritu behar, ez dugu muga hori jarriko.\nEz bilatu jokoan gure arazoen, etsipenen edota beldurren irtenbidea.


“Gizarte politiketan eragiteko gobernatzen ari gara, gure lehentasuna pertsonak direlako” | Ezkertoki Zarautz PSE-EE\n“Gizarte politiketan eragiteko gobernatzen ari gara, gure lehentasuna pertsonak direlako”\nPSE-EEk udalaren bi urteko jardunaren balorazioa egin du.\nPablo Garcia, Gloria Vazquez eta Patxi Elola.\nGloria Vazquez bozeramaleak nabarmendu du udala osatu zenetik “gogor lanean” aritu direla “Zarautz martxan jartzeko”. “PSE-EEk gobernatzeko bokazioa du eta, aurreko agintaldietan egin dugun moduan, gizarte politiketan eragiteko gobernatzen ari gara Zarautzen, Gipuzkoan eta Euskadin. Gure lehentasuna pertsonak direlako”, adierazi du.\nUdal Gobernua osatzeko EAJrekin akordio batera heldu zirela gogoratu du, eta Agintaldiko Planean jaso zutela akordio hori. “Akordio horrek bat egiten du gure ildo nagusiekin: Salberdingo etxebizitzak, Errotaberriren garapena, garapen sozioekonomikoa, gizarte politikak eta ingurumenekoak, hain zuzen ere”.\nAgintaldiaren erdira helduta, EAJ eta PSE-EEren arteko akordioa “oso positiboa” dela adierazi du, eta hori “kalean igarri” dela. “Zarauztarren bizi kalitatea hobetzeko lanean ari gara. Herritarrek ikusi dituzte emaitzak eta ildo beretik lanean jarraitzera animatu gaituzte”.\nPSE-EEk hainbat alor kudeatzen ditu: Parekidetasun saila, Gizarte Zerbitzuak, Garapenerako Kooperazioa, Agenda 21 eta Ingurumena. Berdintasunari dagokionez, Parekidetasun Ordenantza aho batez onartu dutela gogoratu du Vazquezek, eta emakumeen zein gizonezkoen berdintasuna bultzatzeko “tresna garrantzitsua” dela aitortu du. Horrekin batera, gogoratu du indarkeria matxistaren kontrako protokoloa berrabiarazi dutela; hezkidetza foroaren barruan, martxoaren 8an giza katea egin zutela herriko ikasleekin; azaroaren 25ean indarkeria matxistaren kontrako jardunaldiak antolatu zituztela eta Emakume Etxea sortzeko pausoak eman dituztela.\nGizarte Zerbitzuen alorrean, berriz, etxe kaleratzeen kontrako protokoloa onartu dute, eta diru laguntza lerro berriak sortu, horien artean bat pobrezia energetikoari aurre egiteko. “Baztertze arriskuan dauden pertsonen duintasunaren alde lanean ari gara. Zentzu horretan, Neguetxeko ordutegia zabaldu dugu, eta horien integrazioa bultzatzeko bideak bilatzen lagundu diegu”. Gaineratu du Caritas, Elikagaien Bankuarekin eta elkartasun baratzeko boluntarioekin ere aritu direla elkarlanean, helburu berarekin.\nKooperazioari dagokionez, Vazquezek nabarmendu du gobernuz kanpoko elkarteekin elkarlana berreskuratu dutela haien lana indartzeko, eta garapen bidean dauden herrialdeetan dituzten proiektuak diruz lagundu dituztela. “Gipuzkoako Foru Aldundiarekin, Euskal Funtsarekin eta Hotz Zarautz bezalako elkarteekin lanean ari gara, eta baita CEAR errefuxiatuei laguntzeko Espainiako batzordearekin ere, udalerrian errefuxiatuen harrera benetan eraginkorra izan dadin”.\nIngurumenarekin eta Agenda 21arekin lotuta, Eraztun Berde Urdina garatzen ari direla dio PSE-EEko bozeramaleak, “gure inguru naturala babestu eta aldaketa klimatikoa geldiarazten laguntzeko”. Bestalde, Zingira basoa erosi dute artelatza zaindu zein zabaltzeko, eta Mutxioko sarbidea konpondu, aldundiarekin elkarlanean. “Tejeriako bidea ere txukundu nahi dugu, eraztuna gorpuzteko eta haltzadia berreskuratzeko”, jakinarazi du. Horrekin batera, gaineratu du Ingurumen sailaren helburu nagusia Irita eta Astiko hezeguneak babestea dela.\nUdal taldeak aldaketak izan ditu bi urte hauetan: “Pablo Garcia Eusko Jaurlaritzako Etxebizitza arloko zuzendari izendatu dutenez, Patxi Elola itzuli egin da haren lekua hartzeko. Modu honetan, Zarautz eta Eusko Jaurlaritzaren arteko lotura indartu dugu, proiektu estrategikoak aurrera eramate aldera”. Zentzu horretan, jakinarazi du Garcia arduratuko dela jaurlaritzatik Aldapetako proiektua eta Salberdingo gazteentzako etxebizitzak bultzatzeaz. “Bere konpromiso pertsonala da alokairu soziala bultzatzea”.\nBestalde, Iñaki Arriolak zuzentzen duen Eusko Jaurlaritzako Ingurumen sailaren barruan, Errotaberri sustatu eta Iñurritza erreka naturalizatzeko udalak URAKekin akordioa sinatu duela nabarmendu du. “Proiektu oso garrantzitsua da ingurumen ikuspuntutik. Aspalditik dator eta azkenean aurrera eramango dugu”.\n“Datozen bi urtetan bide beretik lanean jarraituko dugu, orain arte bezala”, nabarmendu du. “Espero dugu agintaldi bukaerarako beste hainbeste gizarte eta ingurumen proiektu aurrera eramatea”.\nEtiquetas: albistea, iritzia, noticia, opinión, pse, zarautz\n← Eraso Sexisten aurkako kanpainaren aurkezpena\nDesde Almería hasta Zarautz en bicicleta por un fin solidario, ayudar a Acoes Honduras →


”Auzo bizi eta bizigarri bat nahi dugu” - Zumaia - Baleike.eus\n”Auzo bizi eta bizigarri bat nahi dugu”\nBaleike 2018-10-09 09:08\nZumaiako estazioko bizilagunek Estazalde elkartea sortu zuten duela urte bete. Elkartearen helburua da auzoaren egoera eta arazoak ikusaraztea, eta Udalaren aldetik urteetan jasan duten utzikeria salatzea.\n“Estazioko auzoak urte asko daramatza konpontzen ez diren arazoekin. Ez da hobetzeko aktuaziorik egiten, eta orain arte erreklamazioak indibidualki egin dira”, kontatu du Alfonso Garciak, elkarteko lehendakariak.\nIazko uztailean, Udalak deituta, auzoko bizilagunekin bilera egin zen Brankan. “Jende dezente joan ginen, eta bakoitzak ikusten zituen arazoak azaldu zituen. Konturatu ginen aurkeztu ziren gaiak ez zirela herritar bakoitzaren sentsazioa edo iritzia, baizik eta auzo oso batenak. Horren ondoren, elkartea sortzea pentsatu genuen”, jarraitu du. Hala, iazko udan Estazalde elkartea sortu zuten. “Gure helburua da auzokideen beharrak eta eskariak jaso, eta horiek Udalarekin partekatzea. Azken finean, bitartekaritza lana egitea”, gaineratu du.\nElkartea sortu ondoren, alkatearekin eta udal arkitektoarekin bildu ziren iazko irailean. “Lehentasunezko eskariak eta epe luzera konpondu beharrekoak zeintzuk ziren azaldu genizkien”, kontatu du. Elkarteko kideek bien bitartean auzotarrek erantzuteko galdetegi bat prestatu zuten. “Auzokoei ahotsa eman nahi genien, eta iritziak bildu. Urte honetako lehen seihilekoan jaso ditugu erantzunak, eta ondorio nagusi bat atera dugu: bizilagunen sentsazioak ez dira aldatu urtebetean. Arazoek hor jarraitzen dute, baina inork ez du ezer egiten”, esan du. Aurten, irail amaieran, beste bilera bat izan zuten alkatearekin eta udal arkitektoarekin, eta galdetegiaren emaitzak erakutsi zizkien.\nTorreagaberrin egingo dituzten etxebizitzak direla-eta, gainerako auzoa kontutan hartzea da elkartearen proposamen nagusienetako bat. “Hirigintza proiektu hori aprobetxatuz, gu ez alboratzea nahi dugu, eta egunero ditugun arazoei irtenbide bat bilatzea: esaterako, trafiko bolumena jaistea, ibilgailuen irteera eta sarrera gune gehiago jartzea, oinezkoentzako pasabide egokiak egin eta irisgarrritasuna bermatzea, umeentzako parkeak eta aisialdi guneak egitea...”, kontatu du Puri Tena elkarteko kideak.\nAuzoko saneamendua da ardura ematen dien beste kontuetako bat. Txepetxa elkartearen inguruan, adibidez, uholdeak maiz gertatzen dira. Egurko aldean, berriz, bisitarien presentziak areagotu egin ditu arazoak. “Gu ez gaude turismoaren aurka, baina bisitariak jaso behar baditugu, baliabide eta azpiegitura egokiak jarri behar zaizkie; komunak, besteak beste”, azpimarratu du Alfonso Garciak. “Zaborren sistemak ere ez die lagundu. Karabana asko egoten dira han, eta txartelik ezean, edukiontzi guztiak ezin izan dituzte zabaldu, beraz, dena nahastuta edukiontzi batera botatzen zituzten”, gaineratu du Amaia Garcia elkarteko kideak.\nEstazioko etxebizitza askoen beste arazo bat da hirigintza ordenantzatik kanpo daudela. “Duela urte dezente auzo guztiko planifikazioa egin zen, eta bertan, uholdeen irtenbide gisa, auzoko zati bat botatzea jartzen zuen. Hori egiteko, auzotarrek kooperatiba bat sortu behar zuten, eta ondoren auzoa berreraiki. Baldintzak ez ziren onak, eta orduko bizilagunen gehiengoak ezezkoa eman zuen. Kontua da planifikazio hori bertan behera gelditu zela, eta urte hauetan guztietan Udalean egon diren alderdiek ez dute ezer egin”, esan du Amaia Garciak.\n“Arazoak konpondu eta irtenbideak aurkitzeko borondatea ikusi nahi dugu”, esan dute elkarteko kideek. “Izango dira gutxienez 40 urte ez dela ezer egin gure auzoan, eta behingoz lehentasuna izan nahi dugu. Auzo bizi eta bizigarri bat nahi dugu”, nabarmendu dute.\nElkartearen hurrengo zereginetan sartzen da herriko alderdi politiko eta eragileekin elkartzea. “Gure beharrak azaldu nahi ditugu eta feedbacka izan. Harremanak sendotu nahi ditugu eta auzoan egin behar den edozein ekintzen berri izan”, esan dute.


CIFP IZARRAITZ LANBIDE HEZIKETA LHII - TKgune\nFabrikazio mekanikoa - Automatizazioa, muntaia eta mantenu industriala.\nGure zentruko jakintza arloak hauek izango lirateke:\n-Kalitate kontrola;metrologia,entsegu suntsikorrak eta ez suntsikorrak.\n-Automatizazioa eta makina elektrikoak.\n-Administrazio eta finantzak.\n-Segurtasuna eta lan osasuna.\n-Arotzeria eta altzarigintza.\n+34 943 852 174 / 670 570 138


Avante bilduma: misterio eta agertoki harrigarriak | Tatum\nAvante bilduma: misterio eta agertoki harrigarriak\nAgeriko sekretua da Avante Eskola entzutetsua Ta-tumen bihotzean dagoela. Baina oso gutxik dakite haien istorioak dituzten fitxategiak, digitalean irakurtzeaz gain, paperean ere badaudela. Zehazki, Avante Bilduma izenez ezagutzen diren hiru liburutan daude gordeta.\nTrilogia 8 urtetik aurrerako detektibeei gomendatzen zaie, eta nahi duzun moduan irakurtzeko pentsatuta dago: talde handian, banaka, ikasgelan, bazkalondoren, lotara joan aurretik, parkeko txoko batean edo oporretan. Beste abantailaren bat? Gaztelaniaz, katalanez, euskaraz eta ingelesez eskura daiteke.\nGiro futurista, pentsatzera bultzatzen duten enigmak eta abentura asko eta asko biltzen dituzte liburu guztiek. Axel, Zinca, Helena, Oto, Ciro eta Aristide dira protagonistak; detektibe horiek askotariko gaitasunak dituzte, baina taldean lan egitea dute indargune nagusia. Elkarrekin Nautilus taldea osatzen dute, eta beti daude prest kasu berri bati aurre egiteko! Orain arte, honako hauek argitu dituzte:\nTaldeak lehen misioa du aurrean: munduko zazpi bitxi baliotsuenen lapur maltzurra aurkitzea. Horretarako, Billinghurst gaztelura bidaiatu beharko dute. Susmoen arabera, bertan izango da lapurra, gertakari bitxi eta zirraragarria gertatzen den bitartean. Lortuko ote dute?\nSarbide zaileko urpeko museo bat, baimendu gabe agertzen diren koadroak, filantropo bitxia eta erantzun sinestezinak dituzten galderak. Nautilus taldea abian jartzeko osagai erakargarriak denak ere. Nola gainditu gaindiezina dena? Zer helburu du koadroak isilpean erakusgai jartzen dituenak? Misterio honetan murgildu beharko da agintariei buruhausteak sortzen dizkieten irtenbideak topatzeko.\nUstezko mamu batek zaintzen du etxetzar zahar batean ezkutatutako altxorra; nabigazioko objektuak eta, are interesgarriagoa, pirateriako objektuak gordetzen ditu. Zer da, egiaz, gertatzen dena? Istorio honetan, ezer ez da dirudiena, eta misterioa argitzeko, gure taldeak baimenik gabeko misioari egin beharko dio aurre.\nDavid Fernández Sifres da nobelen atzean dagoen egilea; eta Bostak edo Alfred Hitchcock y los tres investigadores bildumen oroitzapen ahaztezinen eragina antzeman daiteke haietan. Haur eta gazte literaturan aitorpen handiko sariak jaso ditu, besteak beste, Ala Delta, Alandar eta Barco de vapor sariak. Baliabide narratiboak modu orekatuan erabilita, hala nola umorea, misterioa eta ikasleen arreta erakartzeko gai diren korapilo sinesgarriak sortuta, pertsonaiei ahotsa emateko eta itxuraz sinpleak diren istorioak sortzeko erronkari heldu zion.\nAlbertoyos da ilustrazioen sortzailea; aitzindaria ilustrazio eta pintura digitalean. Haren talentu eta irudimenak sortu dituzte Axel, Zinca, Oto, Helena, Ciro eta Aristideren irudiak, baita Avante bilduman bizi diren abenturen eszenak ere. Prentsan, publizitatean eta diseinuan lan egin du. Baina ez da hori bakarrik! Helenak bezala, super entzumena du eta ahots ona du, horregatik, esatari ere bada, baita irratiko gidoilari eta irratiko antzezlanetako interprete ere!\nHemendik aurrera, begiak azti; izan ere: «inork ezin du eskatu Detektibeen Avante Eskolan onar dezaten. Ez dago onarpen formulariorik, eta ez du eskaerarik onartzen. […] Egun batean, edozein lekutan, edozein ordutan, agian bakarka edo agian norbaitekin zaudela, jatetxeren batean edo ikastetxean, ezezagun batek sorbaldan ukituko zaitu. “Aukeratu egin zaitugu, esango dizu”. Agian zu eta zure gelakideak izango zarete erakunde entzutetsuan sartzeko hurrengoak; inoiz ez da jakiten misterioak noiz joko duen atea, eta Julio Cortázarrek zioen moduan, zirrikitutik ikus daiteke adarbakarra dabilen zelaia.


2021-04-19 - Busturialdeko Hitza : Busturialdeko Hitza\nZaporeak elkartearen kanpainagaz bat eginez, esnea bilduko dute Bermeon\nGreziako Lesbos uharteko errefuxiatuen esparruan janari banaketa osagarria egin ahal izateko, iraungitze data luzeko behi esne osoa biltzen ari da Zaporeak elkartea.\nErabakitzeko eskubidearen aldeko sinadurak batu dituzte Gernikan\nHamaika Garak erreferendumaren aldeko sinadura bilketa egin zuen domekan. Ekitaldia sinadura bilketa egiteko eta erreferendumaren aldeko mezua gizarteratzeko momentuan pandemiak sortu zuen etena indargabetzeko baliatu zuten.\nTxertaketa prozesua "hobeto planifikatzeko" eskatu diote pentsiodunek Jaurlaritzari\nPentsiodunek Eusko Jaurlaritzari eskatu diote txertaketa plan zehatz bat "azkar ezartzeko" eta txertaketa prozesuan "nahasmen gutxiago" eragiteko.\nSergio de Julian izan da onena Bizkaiko Urpeko Arrantza Txapelketaren Bermeoko jardunaldian\nBermeoko Izaro Sub klubeko Jon Mikel Bikandi bigarren eta Lander Aurrekoetxea laugarren sailkatu dira.\nBermeo brontzezko dominekin bueltatu da Euskadiko Batel Txapelketatik\nAbsolutu mailako gizonezkoen taldeak brontzezko domina lortu du. Itsasoko Amarentzat izan da bandera, eta Zierbena sailkatu da bigarren.\nSukarrietako medikuaren kontsultategia bihar zabalduko dute\nEzinbestekoa izango da aurretiaz hitzordua hartzea 94-630 59 95 telefono zenbakira deituta.


Hezkuntzak lau milioi euro baino gehiago erabiliko ditu 2010-2011 Unibertsitateko Errenta Maileguen kudeaketa finantzatzeko | Consumer\nHezkuntzak lau milioi euro baino gehiago erabiliko ditu 2010-2011 Unibertsitateko Errenta Maileguen kudeaketa finantzatzeko\nMailegu horien helburua da ikasleei goi-mailako irakaskuntzarako eta graduondoko ikasketetarako sarbidea erraztea.\nHezkuntza Ministerioak lau milioi euro baino gehiago erabiliko ditu 2010-2011 Unibertsitateko Errenta Maileguak finantzatzeko, Ministroen Kontseiluak horretarako gastu-konpromisoak hartzeko oniritzia eman ondoren. Gastu osoa 4.250.000 eurokoa izanen da, hurrengo ekitaldien kargura, eta interes-ordainketatik eta horrelako maileguak kudeatzeko batzordetik datozen gastuei aurre egiteko erabiliko da.\nUnibertsitateko Errenta Maileguen programaren helburua da ikasleei goi-mailako irakaskuntzarako eta graduondoko ikasketetarako sarbidea erraztea. Horretarako, laguntza ekonomikoak ematen zaizkie, “gazte guztien aukera-berdintasuna bermatzeko eta gazte horietako inor arrazoi ekonomikoengatik baztertzen ez uzteko”. Ángel Gabilondok zuzentzen duen sailak 2007-2008 ikasturtetik garatzen du programa hau.\nLaguntza-mota horien hurrengo deialdirako behin betiko zenbatekoa Hezkuntza Ministerioaren eta Kreditu Ofizialeko Institutuaren arteko lankidetza-hitzarmen batean ezarriko da. Hitzarmen horretan laguntzak emateko irizpideak eta baldintzak ere jasoko dira.\ngoi-mailako irakaskuntza graduondoko ikasketak pre´stamos-eu unibertsitate


Lularekin azkeneraino | Mundua | Berria\nPTk Luiz Inacio da Silvaren hautagaitza aurkeztu du Brasilgo Hauteskunde Auzitegi Nazionalean, debeku mehatxuei aurre eginez\nLurrik Gabekoen Mugimenduak Lularen hautagaitzaren alde egin zuen martxa, atzo, Brasilian. JOEDSON ALVES / EFE\nBrasilen atzo bukatu zen heldu den urriaren 7ko presidentetzarako hauteskundeetarako hautagaiak aurkezteko epea. PT Langileen Alderdiak ez du gibelera egin Luiz Inacio da Silva Lula presidente ohi espetxeratua aurkezteko erabakian, eta atzo azken orduan eraman zituen agiriak TSE Hauteskunde Auzitegi Nagusira. PTk bidegabetzat du Lularen egoera, eta aldarrikapen ekitaldi handi bat bihurtu zuen atzo hautagaitzaren izen ematea. Bigarren instantzian zigortuta dago Lula, eta TSEn auzibide bat hasiko da orain, hautagaitza legezkoa den ala ez ebazteko. Fernando Haddad PTren presidenteordetzarako hautagaiak Lula aurkezteko erabakia defendatu zuen atzo. «Ez da legeari desobedientzia egiteko ekintza bat; herriari eta konstituzioari obeditzea da».\nMST Lurrik Gabekoen Mugimenduak Lularen aldeko martxa bat antolatu zuen. Joan den ortziralean atera zen hiru hiritatik, eta, herenegun Brasiliara ailegatu ondoren, atzo TSEren egoitzara joan ziren parte hartzaileak. PTko buruzagiek bat egin zuten haiekin. «Alderdia prest dago Lularen askatasunaren eta errugabetasunaren aldeko borrokan jarraitzeko, eta hura berriz ere presidentetzara eramateko, herriaren aldaketa nahia ordezkatzen baitu», adierazi zuen Haddadek.\nLula joan den apirilaren 7tik daukate espetxean, urtarrilean bigarren instantzian hamabi urteko zigorra jaso ondoren. Ustelkeria eta diru garbiketa egotzita kondenatu zuten, Petrobras enpresa publikoari lotutako Lava Jato operazioaren barruan. Lularen eta haren aldekoen ustez, ordea, elite eskuindarraren asmakizun bat dira akusazioak eta prozesu judiziala bera, ezkerra berriz ere boterera ailegatu ez dadin.\nLulak iaz jakinarazi zuen hauteskundeetara aurkeztuko zela, eta inkesta guztietan agertu da garailetzat, alde nabarmenez. Zigorrak eta espetxeratzeak ere ez dute joera hori aldatu. Datafolha etxearen azkenekoaren arabera, Lulak botoen %30 lortuko lituzke urriaren 7an, eta haren gibeletik geldituko litzateke Jair Bolsonaro ultraeskuindarra, %17rekin. Balizko bigarren itzulian, berriz, PTko hautagaiak arazorik gabe irabaziko luke.\nAste batzuetako prozesua\nTSEk hiru eguneko epean argitaratuko du zerrenda ofiziala, eta, hori eginda, espero da Lularen hautagaitzari salaketaren bat jarriko diotela, 2010ean ezarritako lege bat urratzen duela argudiatuta —bigarren instantzian zigortutakoei hautagai izatea debekatzen diona—. Hainbat aste iraun dezake prozesuak, TSEk azken erabakia hartu arte. PTk erran du ez duela «B planik», baina hedabide anitzek uste dute badaukala. Debekurik balego, Haddadek hartuko luke Lularen tokia, eta presidenteordetzarako Manuela D'Avila Brasilgo Alderdi Komunistako presidentea aurkeztuko lukete. D'Avilak duela egun batzuk erretiratu zuen presidentetzarako hautagaitza. Inkesten arabera, ordea, Lula gabe PTk hondoa jotzeko arriskua luke —botoen %2 bakarrik ere aurreikusi diote kasu horretan—. Hala ere, debekuak kanpainan sortuko lukeen astinduarekin emaitza ona lortzeko itxaropena luke ezkerreko alderdiak.


November 2021 – Hedatzen\nNovember 29, 2021 by fgsot0\nJoan den azaroaren 19an argitaratu zen GAOn Gipuzkoako Esku Hartze Sozialaren III. Hitzarmenaren bertsio berria, zeinak barne hartzen duen 40. artikuluaren aldaketak, amatasun- eta aitatasun-baimenei buruzkoa. Hori Hitzarmena sinatu zuten aldeek onetsi zuten.\nEdukia esteka honetan kontsulta daiteke.\nHedatzen erakundearen azken batzarrean sortutako administrazio publikoekiko eragin-taldearen lehen bilera azaroaren 4an izan zen, eta adostu zen egoeraren diagnostikoaren lehen fasea egitea, erakundeek kudeatutako programa eta zerbitzuen mapa eginda. Helburua da zerbitzuak zehaztu eta finantzatzeko arazo nagusiak identifikatzea.


Kudeaketaren kontrol integrala — Elay\nAutomozioaren industriarako konponbide bertikal batetik abiatuta, proiektuak lortu du Captor planta kontrolaren MES sistemarekin integratzea. Horrela, ekoizpenari buruzko informazioa sartu ahal izango da eta baita kalitate datuei eta kudeaketari dagozkionak modu zuzen eta automatikoan. Era berean, AX Prisma mantentze-lanen kudeaketa sistemarekin integratu da, bai makinen kudeaketarako, bai eta erreminteriarekiko ere (trokelak eta moldeak).\nEzarpen honek kudeaketa-kontrol integralaren eredua indartuko du eta, horrekin, analisi eta erabaki eremuak hobetu, gure lehiakortasunean jauzi kualitatibo bat lortzeko, produktibitatea, zerbitzua eta kalitatearen hobekuntzaren bidez.\nHemendik gutxira, hurrengo faseari ekingo diogu: produkzioaren plangintzako modulua ezartzea, gure baliabide teknikoak, giza baliabideak eta baliabide ekonomikoak optimizatuz gure errentagarritasuna hobetzeko, karga-edukiera orekatu bati eta stocken murrizteari esker.


GridScale: Litiozko baterien ordez energia berriztagarria gordetzea harrietan - Berriak - Shenzhen Eisto Electronics Co., ltd.\nAarhus Unibertsitatea, Bateriaren Teknologia, Energia, Energia Berdea, Herrikoia\nAARHUS UNIBERTSITATEAREN eskutik 2021eko MAIATZAK 6\nHaizearen edo eguzki-argiaren elektrizitate soberakina dagoenean, energia metatzen da. Harri hotzez betetako biltegiratze-ontzi bat edo gehiagotik bero-energia ponpatzen duten konpresoreen eta turbinen sistemak harri beroz betetako biltegiratze-depositu kopuru batera egiten du. Horrek hotzeko deposituetako harriak oso hotzak bihurtzen ditu, eta bero egiten duten bitartean depositu beroetan, 600 gradu arte. Kreditua: Claus Rye, Stiesdal Storage Technologies\nEnergia berriztagarria harrietan biltegiratzeko kontzeptua pauso bat gertuago gauzatu da GridScale erakustaldi planta eraikitzean. Lantegia Danimarkako elektrizitatea biltegiratzeko instalaziorik handiena izango da, 10 MWh-ko potentziarekin. Proiektua Energia Teknologiaren Garapen eta Erakustaldi Programak (EUDP) finantzatzen du Danimarkako Energia Agentziaren baitan.\nIsolatutako altzairuzko depositu handietan 600 ° C-ra berotutako ilar tamainako harriak berrikuntza proiektu berri baten muina dira, haize eta eguzki elektrizitate tartekatua biltegiratzeko aurrerapauso bat eman nahi dutenak.\nEnergia elektrikoa bero gisa harrietan gordetzen duen teknologiari GridScale deitzen zaio, eta eguzki eta haizearen energia litiozko baterietan biltegiratzeko alternatiba merkea eta eraginkorra bihur liteke. Litiozko bateriak lau orduko epe laburretan energia hornitzeko kostu eraginkorrak diren arren, GridScale elektrizitatea biltegiratzeko sistema batek modu eraginkorrean lagunduko du elektrizitatearen hornidura epe luzeagoetan - astebete inguru arte.\n"Ehuneko 100 energia elektriko berriztagarria ezartzearen benetako erronka bakarra da ezin dugula eguraldi haizetsu eta eguzkitsuetan sortutako elektrizitatea beranduago erabiltzeko gorde. Eskariak eta ekoizpenak ez dute eredu bera jarraitzen. Oraindik ez dago arazo horri irtenbide komertzialik, baina espero dugu GridScale energia biltegiratzeko sistemarekin hornitzeko gai izatea ”, dio Henrik Stiesdalek, teknologiaren atzean dagoen Stiesdal Storage Technologies klima teknologia konpainiaren sortzailea.\nLaburbilduz, GridScale teknologia basaltoa berotzea eta hoztea da, ilar tamainako harri xehatuetaraino isolatutako altzairuzko depositu multzo batean edo gehiagotan. Biltegiratze instalazioa konpresoreen eta turbinen sistema baten bidez kargatzen da, eta harri hotzez betetako biltegiratze depositu bat edo gehiagoko energia beroa ponpatzen du harri beroz betetako biltegiratze tanke kopuru antzeko batera, haizearen edo eguzkiaren energia soberakina dagoenean.\nHorrek esan nahi du depositu hotzetako harriak oso hotz bihurtzen direla, eta bero daudenean, berriz, oso bero; hain zuzen ere 600oC arte. Beroa harrietan egun askotan gorde daiteke, eta harriz betetako tankeen kopurua alda daiteke, behar den biltegiratze denboraren arabera.\nElektrizitate eskaera berriro dagoenean, prozesua alderantzizkoa da, beraz, depositu beroetako harriak hotzagoak dira, berriz, depositu hotzetan beroagoak diren bitartean. Sistema biltegiratzeko material merkean eta kargatzeko eta deskargatzeko teknologia heldu eta ezagun batean oinarritzen da.\nâ € œBasaltoa material merkea eta jasangarria da, energia kantitate handiak espazio txikietan gorde ditzakeena, eta biltegian dauden hainbat karga eta deskarga jasan ditzakeena. Biltegiratze teknologiaren prototipo bat garatzen ari gara, energia berriztagarrien biltegiratzearen arazoa konpontzeko bidea erakusteko - mundu osoko energia iraunkorra garatzeko erronka handienetako bat da - dio Ole Alm-eko garapen arduradunak Andel energia taldea, hau ere proiektuaren parte da.\nGridScale prototipoa Danimarkako sistema elektrikoan biltegiratzeko instalaziorik handiena izango da, eta erronka nagusia elektrizitate merkatuetan biltegiratze malgutasuna ahalik eta balio onena eskaintzeko moduan jartzea izango da. Ondorioz, hori ere proiektuaren parte izango da.\nPrototipoak biltegiratzeko kokapen zehatza oraindik ez da erabaki. Hala ere, zalantzarik gabe Danimarkako ekialdean egongo da Zelanda hegoaldean edo mendebaldean edo Lolland-Falster-en, batez ere PV unitate berri handien ekoizpena kontsumoa mantendu baino azkarrago hazten ari baita.\nBerrikuntza proiektuaren izen osoa âGridScaleâ eskala handiko elektrizitate biltegiratzea kostu-eraginkorra da, eta hiru urteko iraupena izango du, guztira 35 milioi DKK (4,7 milioi euro) aurrekontuarekin. Proiektua Energia Teknologien Garapen eta Erakustaldi Programatik (EUDP) 21 milioi DKK-rekin (2,8 milioi EUR) finantzatzen ari da.\nStiesdal eta Andel enpresez gain, talde bazkidea Aarhus Unibertsitatea (AU), Danimarkako Unibertsitate Teknikoa (DTU), Welcon, BWSC (Burmeister Wain Scandinavian Contractor), Energi Danmark eta Energy Cluster Denmark dira.\nBazkideek energia sistemaren analisia eta diseinua optimizatuko dute harria biltegiratzeko, kontzeptu teknikoak optimizatuko dituzte eta GridScale teknologia merkaturatuko duten irtenbide eskalagarrirako helduko dute.\nAdibidez, AUk garatutako Europako sistema energetikoaren eredua DTUk garatutako turbinak optimizatzeko ereduarekin konbinatuko da, Europako testuinguruan harria biltegiratzeak izan dezakeen eginkizuna ezagutzeko eta diseinua optimizatzeko:\nâ € œEnergia berriztagarrietarako trantsizioak energia sistemaren funtzionamendua aldatzen du-, besterik gabe, haizea eta eguzki energia ez baitira beharrezko behar dugunean sortzen. Hori dela eta, jakin behar dugu diseinu teknikoa nola egokitzen den energia sistemara eta zein herrialdetan eta trantsizio berdean noiz den teknologiaren balio handiena. Biltegiratzeko soluziorako balio handiena emango duten energia teknologien konbinazioa identifikatzen saiatuko gara. Nire ustez, harria biltegiratzeko teknologiak potentzial handia du munduko leku askotan eta trantsizio berdean abantaila handia izan daiteke ", dio Gorm Bruun Andresen irakasle elkartuak Aarhus Unibertsitateko Ingeniaritza Mekanikoko eta Ekoizpeneko Sailekoak.


Udalak asteburuetan autoen zirkulazioari plaza ixtea erabaki du - Orio - Karkara.eus\nKarkara 2018-06-12 15:10\nAurrerantzean larunbateko 14:00etatik igande iluntzerarte itxiko zaio plaza autoen zirkulazioari.\nAsteburuetan Herriko Plazan autoen zirkulazioa baimentzeko erabakia hartu zuen Udalak apirilean, eta geroztik, eztabaida sortu da herrian gaiaren inguruan. Horren ondorioz, Udalak ez du aplikatu erabakia maiatzean, eta orain Udaleko Obra eta Zerbitzuetako batzordeak gaia aztertu du berriro.\nMaiatzaren 31n egindako Obra eta Zerbitzuetako batzordeak honako erabakia hartu du gai horri dagokionez: aurrerantzean larunbateko 14:00etatik aurrera itxiko zaio plaza autoen zirkulazioari, igande gauera arte. Alegia, neguko asteburuetako funtzionamendu bera izango du udan.


Igartubeiti Baserri Museoak eta Zugarramurdiko Sorginen Museoak â€œAreago Istorioak belarrietara Kontakizunak 2â€� argitalpen ilustratua aurkeztu dute\nAurkeztutako kontakizunek lantzen dituzten gaiak sinesmena, istorioa, sineskeria, gune eta pertsonaiak, kondaira eta nekazalgune eta naturguneetako zeremoniei lotutako euskal mitologia eta bere imaginarioa dira.\nArgitalpen hau letren eta ilustrazio munduen arteko sorkuntza elkarrizketa bat da ere, gonbidatutako hiru ilustratzaileak, Maite Caballerok, Liebana Goñik eta Agurtzane Villatek, kontakizun ezberdinen berrinterpretazio ariketa bat burutuz.\n1. saria: Amonaren urrezko orrazia, Eztizen Agirresaroberena.\n2. saria: Ezberdintasunean berdintsu, Iñigo Legorbururena.\nIhes sorgindua, Ainara Elizondorena.\nNork berea, Aitor Fernandez de Martikorenarena.\nSorgin ehiztaria, Gorka Azkaraterena.\nGarazi belagilea, Txus Arrietarena.\nKontakizunen interpretazio libre batetik abiatuz, Maite Caballerok, Liebana Goñik eta Agurtzane Villatek ilustrazioak sortu dituzte.\nIrati Goikoetxea idazle eta bertsolari beasaindarra aritu da epaimahai lanetan. "Andaizea" argitalpenaren egilea, blogaria eta irrati esataria ere bada Irati.\nArgitalpen ilustratuaren aurkezpena abenduak 16an, larunbatean izan da eguerdiko 12:00etan, Igartubeiti Baserri Museoan. Topaketa honetan, idazleak, ilustratzaileak eta antolatzaileak ezagutu dugu elkar eta iritziak elkarri adierazi dizkiogu.\nEra berean, egun berean, abenduak 16an, larunbat arratsaldean, 16:30etatik aurrera, 3 urtetik gorako haurrak dituzten familiek Eztizen Agiresaroberen “Amonaren urrezko orrazia” , kontakizun sarituan oinarritutako ipuin kontalariarekin, Amelirekin gozatzeko aukera izan dute.


Bidehuts - Wikipedia, entziklopedia askea.\nBidehuts zigilua, 2006an Lisabö, Anari, Inoren Ero Ni eta Hotel taldeko kideek sortutako diskoetxea da, Metaken itxieraren ostean, euren lanak argitaratzeko. Diskoetxe honen bidez, talde hauek, beraien materiala modu autogestionatuan kaleratzea lortu dute, inolako bitartekaririk gabe.\nLisabören Ezlekuak diskoa izan zen Bidehutsen lehen argitalpena, eta 2014ko martxoan, dagoeneko 30 erreferentzia argitaratuak zituen. Bidehutsen ibilbidean aipagarria da Mikel Laboaren omenez argitaratutako Txinaurriak diskoa (2010). Bidehutsek bultzatutako lan horretan Euskal Herriko hainbat rock talde eta bakarlarik hartu zuten parte, “Laboari ikasitako kantuak” moldatuz. Besteak beste, Ruper Ordorika, Ama Say, Borrokan, Berri Txarrak, Eten...\n↑ «Badok» Badok Noiz kontsultatua: 2018-02-12.\nBidehuts zigiluaren webgunea\nAzken aldaketa 27 azaroa 2019(e)an, 20:26(e)tan


Bizkaia Arenako zaleen agurra jasotzeko ordua - GARA\nBizkaia Arenako zaleen agurra jasotzeko ordua\nEurocupeko final-laurdenetako itzuliko partida jokatuko du gaur arratsaldean Bizkaia Bilbao Basketek Nymburken aurka. Joaneko partidan emaitza bikaina lortu zuten Fotis Katsikarisen mutilek, nahiz eta partida negargarria jokatu.\nAzken batean, aldeko emaitza lortzea zen bizkaitarren xedea eta lortu zuten, 47-59 irabazi baitzuten. Oso zaila dirudi, beraz, talde txekiarrak 13 puntu edo gehiagogatik irabaz dezakeenik, eta ondorioz, Bizkaia Arenara urreratzen diren zaleen agurra jasotzeko baliatuko dute gaurko neurketa beltzezko gizonek, gaurkoa izango baita aurtengo Eurocupen etxean jokatuko duten azkenengo partida.\nHorrez gain, etxean jokaturiko azken partidetako sufrimendua baztertzea ere nahi luke bilbotarren entrenatzaileak. EFEri eginiko elkarrizketa batean esan zuen moduan, «gure esku dago kanporaketan aurrera egitea. Pardubicen gauzak ongi atera zitzaizkigun, batez ere bigarren zatian egindako lanari esker, baina hori ez da nahikoa. Taldeak ongi jokatzea nahi dut zaleen aurrean azkenaldian asko ari garelako sufritzen eta Bizkaia Arenan ez dugulako Eurocupeko beste partidarik jokatuko».\n«Final Fourrera iristeak psikologikoki ongi prestatuta egotera behartzen gaitu. Finalista izateak datorren denboraldian Europan izatea bermatzen du eta irabazteak, berriz, Euroliga. Bada, gure aurreneko helburua finalerdietara iritsi eta han dena ematea izan behar da», gaineratu zuen.\nGaurko partidara baino gehiago, hemendik hiru aste eskasera begiratzen dute bilbotarrek, baina Nymburkek oraindik ba omen du zer edo zer esateko. Hala, Muli Katzurin entrenatzaileak partida bezperan esan zuenez, «aurreneko partidan gertaturikoak ez du kanporaketa erabakita laga. Partida kontrolpean izan genuen 33 minutuan, eta nire ustez bigarren dema honetan are hobeto lehia gintezke».\nAntzeko hitzak izan zituen Ladislav Sokolovsky jokalariak ere: «Aurkariak hartu duen abantailari ezin gatzaizkio begira egon. Partida irabaztera etorri gara Bilbora eta horrek behar du gure lehentasuna. Partida eramateko aukerarik badugu, eta horretarako 12 puntuko desabantailari buelta ematea pentsatuz hasi behar dugu. Azkenengo laurdenean makina bat jaurtiketa huts egin genituen eta lastima da, aurreneko hiru zatietan lehiakide gogorrak garela erakutsi baikenion Bilbao Basketi. Itzuliko neurketa honetan gauzak hobeto egingo ditugun itxaropena daukat».


Etapa polita - - Aiaraldea.eus\nKepa Barañano 2021-05-02 15:00\nOstegunean bisitatu zuen Kutxa Bira egitasmoak Laudio. / Aiaraldea.eus\nKUTXAren itzulia gure herritik joan da, Segurako helmugara bidean. Etapa polita izan da, ikusleak ugari eta eskuhartzaile ez guti, eguraldiak zaildu badu ere. Aldapan gora ibili arren, bihurgune bakoitza arnasgune bihurtuz, bagoaz, batzuetan eserita besteetan berriro jaikiz; nork esan zuen, bada, hau erraza izango zela?\nUdalak ia esku batez bidea txukundu du, AIARALDEAk zuzenean mundura hedatu du, LABek afitxak ipini ditu, etapa-zuzentzaileak urrats guztiak zehazkiro eratu ditu... Txalo eta euri zaparrada artean igo eta laster irago dira herriko kultura bultzatzen duten taldeak, dantzariak arin, txistularia puzka –gaitari galizarrak txitean-pitean arnasa hartzen du– irrintzi bi entzun da, kantatzen duten jaun eta andereek ezin izan dute abestu nahi bezala –musuko madarikatu hau dela eta ez dela– baina hor dihardute, sahararren mailot zuria patarrean goiti nekez beti, langile asko ikusi dugu, eta ikasle eta irakasle, eta aizkolari bat ere lanean –izan ere, gure herri hau hain da kiroltzale, ezen lana kirola bilakarazi baitu–, atzoko gazteak egungo gazteekin batera gora eta gora ikusi ditugu, orduko haiek noizbait izena eta izana galdu zutelako –galarazi zietelako– oraingo hauek euskararen gailurrera iristen lehenak izan nahi dute, txirrindu modernoak hobeak izanki, jakina...\nEtapako helmugan, argizaiol baten ondoan, irabazleentzat kutxa txiki bat ilusioz betea, Mikelek dioen eran, zeren, mundu osoa kabitzen baita kutxa huts batean. Eta guztiok irabazle. Zein ederra den itzulera! Podiumean, bagerala, bagirala eta bagarela esan, esaten eta esango dugu, ez gerala isilik egongo, euskaraz, noski.


"Behar" dutelako - Bizkaiko Hitza\nGaltzagorri talde feministak azaldu du pandemiak are gehiago zaildu duela Bilboko auzo garaietako egoera sozioekonomikoa. Emakumeen etxe batek ekarriko lituzkeen onurak azpimarratu ditu.\n2021, otsailak 26 Sailkatugabeak 184\nAspaldikoa da aldarrikapena, eta, erakundeen babesik izan ez duten arren, emakumeen etxearen proiektua ere landua dute Bilboko auzo garaietako hainbat talde eta eragilek. Galtzagorri talde feminista da horietako bat. Uste dute sinesgaitza dela oraindik Bilbon emakumeen etxerik ez egotea. Bat baino gehiago egon beharko liratekeela diote. Hala ere, beharrik handiena San Frantzisko, Zabala eta Bilbo Zaharra auzo garaietan ikusi dute. Koloretxea emakumeen etxea —izena ere erabaki dute— San Frantzisko auzoko Harrobia plazan egiteko eskatu dute. Izen bereko elkartea aurkeztuko dute laster.\nBehar hori are nabarmenago bilakatu du pandemiak. Susana Andino Galtzagorri elkarteko kideak egoera batzuen larritasuna aipatu du: “Emakumeen egoera oso latza da gure auzoan. Bakarturik bizi dira batzuk; batez ere, adinekoak. Emakume nagusien egoera ere latza da. Oso baliabide gutxi jasotzen dugu”.\nPandemia aurretik ere, ezaugarri eta egoera sozioekonomiko bereziak izan dituzte Zabala, Bilbo Zaharra eta San Frantzisko auzoek: “Langabezia tasa oso altua da. Aniztasun handia dago. Hori oso aberasgarria da, baina pobrezia nagusi da”. Elkarteak azaldu duenez, Eusko Jaurlaritzaren azterketen arabera, “Euskadiko gizarte bazterketa arrisku mailarik handiena bizi dugu. Eta Bilboko beste auzoetako bizilagunekin konparatuta, bizi itxaropena 10 urte laburragoa da gurean”.\nEgoera horren aurrean, Andinok esan du emakumeek “topagune batzuk behar” dituztela. “Nora jo ez dutenentzat erreferentzia bat izango litzateke emakumeen etxea”. Hainbat zerbitzu etxe berean eskaintzeak burokraziak zailtzen dituen prozesuak arintzea eta erraztea eragingo lukeela azaldu du.\nArrazakeria dute beste arazo bat. Beste jatorri batzuetako herritarrak ez ezagutzeak arrazakeria areagotzen duela dio, eta horren aurkako borrokan lagungarritzat jo du: “Elkar ezagutzeko tresna izan daiteke”.\n2015az geroztik partaidetza prozesu zabala garatu dute, eta Koloretxe, guztion etxea txostena osatu. Koloretxe.eus webgune sortu berrian dago ikusgai. Joan den hilean Bilboko Udaleko Berdintasun Sailak egin zuen emakumeen etxeei buruzko aurkezpen ekitaldian parte hartu zuten auzootako mugimendu feministetako kideek. Azterketa horrek emakumeentzat espazio propioen beharra azpimarratzen du.\nAndinok uste du Bilboko Udalak agintaldi honetan gauzatuko duela emakumeen etxea. “Lotsagarria da Hego Euskal Herriko hiriburu bakarra izatea emakumeen etxerik barik; ikusita, gainera, hainbat herritan ere egin dituztela eta beste batzuetan egiteko prozesuetan ari direla”.\nEgoera horrek Bilboko mugimendu feminista indartsuarekin talka egiten duela deritzo. “Arrakala bat dago agintarien eta mugimendu feministaren artean, eta bada garaia hori konpontzeko. Konbentzituta gaude etxea agintaldi honetan gauzatuko dutela”. Hala ere, pauso zehatzak eskatu dizkiote udalari. Dena den, aitortu duenez, “mugimendua epela bada ere, sumatzen da zerbait”.


par cultura · Publié 2015/03/02 · Mis à jour 2015/02/20\nLANDAKETA EGUNA: MARTXOAREN 7an, LARUNBATA.\nUharteko Oihana Mendiko haritzen ezkurrak ereingo ditugu, udal lorazainen laguntzarekin. Jarduera guztian zehar gurasoek haurrak lagunduko dituzte.\nTopaketa: Mokarte parkean 10:30ean, Zubiarte Euskaltegiaren atean.\nIzen emateak: martxoaren 2an, 3an, 4an eta 5ean Kultur Etxean 09:30-13:30 ordutegian eta Balio Anitzeko Espazioetan 15:00- 21:00 ordutegian.\nZer eraman behar da? Oinetakoak eta arropa erosoa, plastikozko botila bat hutsik 1,5 litrotakoa (ureztailu gisa erabiliko dugu) eta AITZURRA duenak ekar dezala.\nAntolatzailea: Uharteko Udala. Laguntzaileak: APYMA Kimua, Zumedia eta Urbi.\n(…) Nahi zuen lekura helduta, bere burdin barra lurrean sartzen hasi zen eta zilo bakotxean ezkur bana landatu zuen. Haritzak landatzen zituen. Lurraren jabea zenentz galdetu nion. Ez zidan ihardetsi.\nBa ote zekien norena zen ? Ez zekien (…)\nHITZ ETA PITZ, euskararen erabilera sustatzeko jolasak aire zabalean\npar euskara · Published 2021/08/06 · Last modified 2021/08/09\nArticle suivant ERAKUSKETA\nArticle précédent 2015ko Martxoari dagokion Kultur Agenda